करण जौहर क पसंद आइल रवि किशन के भोजपुरी गाना | CinemaBhojpuri.in\n- Tagged: करण जौहर, रवि किशन\t- no comments\tफिल्म दबंग में सलमान खानहिंदी फिफिलिमन के मशहूर सुप्रसिद्ध निर्माता निर्देशक करण जौहर भोजपुरीओ गाना के शौक़ीन हउवें खासकर के ओह गीतन के जवना के रवि किशन पर फिल्मावल गइल होखे. करण जौहर एह बात के खुलासा कइलन कलर्स टीवी के शो “झलक दिखला जा में” जवन पिचला शनिचर आ अतवार के देखावल गइल. एह एपिसोड में रवि किशन के दबंग के गाना पर दिहल पर्फोमेंस का बाद करण जौहर रवि किशन के बहुते तारीफ कइलन आ कहलन कि उनुका भोजपुरी फिलिमन के गाना बहुते पसंद बा खासकर के रवि किशन पर फिल्मावल कुछ गाना. ओकरा बाद ऊ रवि किशन से निहोरा कइलन कि ऊ उनका फेवरेट गाना “तोहार लहंगा उठा देब रिमोट से” पर परफोर्म करसु. रवि किशन तब ठेठ भोजपुरिया अंदाज़ में ओह गाना पर ठुमका लगवलें.\nमिलत जुलतले दही… (3)रियलिटी शो नृत्य के बड़का मंच ह – रिकी जैक्सन (3)रवि किशन भोजपुरिया रंग में रंग दिहलें “झलक दिखला जा” के (3)पत्नी का साथे पहिला बेर परदा पर अइले रवि किशन (3)चुप रह गइनी त राउरो गलती होई (3)To the official site of Related Posts via Taxonomies.\tLeaveaReply Cancel reply


Health and Fitness Tips : Tulsi\nतुलसी के जबरदस्त नुस्खे !!\nTulsi, घरेलु नुस्खे, तुलसी\nतुलसी के घरेलू नुस्खे !!


March 2020 – टटका खबर\nदेश में लॉकडाउन के मकसद खतम करत दिल्ली के एगो मरकज में दुनिया भर से मुसलमानन के बिटोरल गइल आ ओहमें से कई एक जने कोरोना बीमारी से ग्रसित रहलें. ई लोग एह जमात में जुटल लोग के इस्लाम के शिक्षा दिहला का साथही कोरोना वायरस के पसारे में जरिया बन गइलें. अब ओह जमात\nआज हिन्दुस्तान में कोरोना के असर कम होखत देखि चाइनीज दलाल आ ओकर पोसुआ मीडिया भाँड़ अफवाह उड़ावे में लागल बाड़ें कि लॉकडाउन आगे बढ़ावल जाई. अइसनका लोगन के एके मकसद बा केहू तरह देश के संयम तूड़ल जाव आ कोरोना के पसरे लायक माहौल बनावल जाव. चीन के दलाली करे में खुलेआम लागल कुछ\nक्रिश्चियन डेमोक्रेटिक यूनियन ऑफ जर्मनी के एगो नेता आ जर्मनी के वित्त मंत्री थामस शेफर के लाश रेल लाइन का किनारे मिलल का बाद ओहिजा के सरकार अनेसा जतवले बिया कि कोरोना वायरस से उपजल हालात से परेशान रहलन शेफर आ हो सकेला कि एही अवसाद का चलते ऊ आपन जान दे दिहलन. 22 फरवरी\nअपना मन के बाति कार्यक्रम में आजु पीएम सोदी देश के जनता से माफी मँगलन कि तीन हप्ता के लॉकडाउन से सभका परेशानी झेले के पड़त बा. बाकिर अतना बड़हन आबादी के कोरोना बिपति से बचावेला दोसर कवनो राहो नइखे. जब दुश्मन लउकत ना होखे त लुकाईए गइल बेहतर होला. अगर लॉकडाउन में इचिको कसर\nबिहारी आ यूपी के प्रवासी मजदूरन का साथे दिल्ली के सरकार चलावत आआपा गिरोह के मयभावत बेवहार देखि के काल्हु पूरा देश आपन नाराजगी जतवलसि. ट्वीटर पर #ArrestKejariwal के मुहिम जोर ध दिहलसि आ राति होखत होखत दिल्ली सरकार आपन चाल पलटि ला मजबूर हो गइल. जान जाईं कि एह प्रवासी मजदूरन का बीच जानबूझि\nजहाँ सगरी दुनिया एह उहापोह में फँसल बा कि धंधा डुबाईं कि परिवार ओहि दुनिया में मोदी सरकार परिवार बचावे खातिर धंधा के लात मार दिहलन. आ एकर असरो लउकत बा. भारत में 11 मार्च का दिन ले कोरोना के 56 केस मिल चुकल रहुवे. मरीजन के ई गिनिती ओकरा बाद हर दिने बढ़त चलि


भोजपुरी में पढ़ें: कोरोना के कारन बिगड़ल अब गांव के हालत – dnyan pravah\nMay 8, 2021 admin\t0 Comments\tBhojpuri, Bhojpuri News\nइ बात से केहू इनकार ना करी की बहुत मामला में गाँव बदल गईल बा. लेकिन बहुत कुछ आज भी ओयिसने ह जईसन कि 20-30 साल पहिले रहे. बदलाव क बात करीं त कह सकीलां की जगह-जगह दारू क ठेका खुल गईल बा. कुकुरमुत्ता मतीन अंगरेजी सिखावे वाला स्कूल खुल गईल बाड़ें सो. एतने नाहीं, लोगन के काम धाम से पईसा मिले लागल ह त खाना-पानी पहिले से नीमन होखे लागल बा. मेहनत कम हो गईल बा. हर- बैल से लेके दवरी/ओसवनी तक क काम मशीन से होत बा. कोन-डाण तक क काम मशीन क देत हिय. बहुत जगह त निराई-गुणाई तक का काम मशीन से होत बा. अब मनई के आराम मिल गईल ह. पढ़ाई-लिखाई करे वाला लाईको मेहनत-पसीना से ऊपर उठ गयल बाड़न सो. खेलकूद क तरीका बदलल बा. शारीर से बलशाली लउके के चाही, लईका येह पर जोर दिहले बाड़न सो. इ फिलिम से आईल बदलाव ह. बलशाली बने खातिन अखाड़ा/कुश्ती त लोग पहिलहूँ लड़त रहलन लेकिन देखावे वाला काम ना रहे. आज सिनेमा से देखे-देखावे वाला मामला बढ़ गयल ह. अईसन बदलाव बहुत भयल ह जवन देखल चाहब त दिखाई दे जाई. घर पक्का बनत ह. माटी-गारा से नाहीं, सिलमिट मिला के. चुना पोत के लोग चमका देत बा. गाँव में कच्चा रस्ता ना रह गयल बा. कहीं इंटा, त कहीं सिलमिट क पक्का रास्ता बन गयल बा. इ कुल काम मनरेगा अयिले की बात ढेर भईल ह. एतरे का बदलाव त एतना भईल ह कि गाँव के पहिचानल मुश्किल ह. अब आप इ देखीं की महमारी बतावत बा की का ना बदलल ह. पढ़ाई बिला गईल ह. लोग आज पहिले से ढेर मूढ़ हो गयल हवें. अस्पताल त कहीं-कहीं खुलल ह लेकिन ओकरा में डक्टर कम्पोटर की जगह गाय-गोरु रहत/घूमत हवें सो. अब जब बेमारी फयीलल हिय त सबके समझ आवत ह की कुल त बनत बा, बस अस्पताल क कहीं कुछ ना देखात बा.महमारी शुरू भाईले से पहिले क बात आप के बतायीं त उहो कवनो बहुत ठीक ना रहे. जईसे की मधुमेह आउर गठिया जईसन बेमारी त घर-घर में घुस गईल हिय. चालीस पार कईल बहुत लोग मिली जेकरी शारीर में मिठास बढ़ गईल बा आउर उ परशान बा. गठिया त पूछी मत. पहिले गाँव में दुई-चार लोग रहें जेके गठिया, सलमबाई, हाथीपाँव जईसन बेमारी रहे. मधुमेह क रोगी त खोजले केहू ना भेटाय. आज इ बेमारी घर-घर में हो गईल बा. आप सब त जानीलां की मधुमेह शारीर के खोखला क देले आउर धीरे-धीरे शारीर क अंग-अंग गला देले. अयिसना में जे महमारी की चपेट में आ जात ह ओकरा के कुल सुविधा रखे वाला शहर क अस्पताल त बचायी ना पावत हवें सो, गाँव-जवार में का होई. उहाँ त लोग असहाय होके भागत-परात हवें लेकिन कुछ हो ना पावत ह. येह आपदा में गाँव क असल हालत पता चालत हिय. जिला, तहसील, बलाक आउर गांव सभा क पड़ताल करब त हकीकत समझ आई. महमारी की पहिली लहर में केहुके कुछ ना जरुरत परल. खासकर गाँव-देहात में ओकर असर कम रहे. त ना केहू अस्पताल/डॉक्टर खोजल आउर ना ही ओकर कहीं चर्चा भईल. कहीं छुट-पुट कुछ भयिबो कईल त सरकार दबा-छुपा के निकाल ले गईल. लेकिन दूसर लहर गाँव ले पहुँच गईल हिय. उहाँ क हाल इ बा की अस्पताल में न ऑक्सिजन जईसन कवनो चीज बा आउर नाहीं मरीज के बचावे खातिन जीवन रक्षक प्रणाली बा. सब भगवन भरोसे चलत बा. डक्टर लोगन की पास अपना बचाव खातिन कुछ ना ह. उ लोग आपन जान खतरा में डाल के लागल बाड़न जा. सवाल इ ह कि बेमारी में अईसन बुरा हाल काहें होत बा? एकर जवाब खोजल कठिन ना ह. एसे कि कुछ साल से गाँव-देहात में कईगो बेमारी फयीलल हिय. आउर ओकर उपचार लोगबाग जईसे-तईसे करावत हवें. जेकरी पास तनी पईसा आउर रसूख बा उ बढ़िया जगह जात बा आउर जेकरी पास इकुल ना बा उ जीवन से लड़त बा. एक-अस्पताल से दूसरी अस्पताल भागत-परात बा. अईसन हालत में बच जाय त भगवाने बाड़ें.\nआबादी, बढ़ल, बेमारी बढ़ल लेकिन अस्पताल ना बनल. जिला से लेके ग्रामपंचायत तक ले आप आंकड़ा निकाल के देख लेयीं. दुई-तीन लाख की आबादी पर एगो-दुगो प्राथमिक स्वास्थ्यकेन्द्र मिली. लेकिन उहाँ क हाल इ बा की खांसी-बुखार छोड़ के बाकी कवनो इलाज भईल मुश्किल है. सरकार गर्भवती महिला के खाए खातिन राशन त देत बा, लेकिन ओकरा इलाज खातिन डॉक्टर नदारत बा. अब उ खाय के का करी जब लईका की जनम की समय कुछ ऊपर-नीचे हो जाय त ओकर मदद करे खातिन कवनो अस्पताल ना मिली. गाँव जवार में अस्पताल नदारत बा. अब जब बड़हर बेमारी आईल हिय त सब तरफ हाहाकार मचल बा. टीवी से लेके जनता तक, पक्ष से लेके विपक्ष तक एक दूसरे क नाम लेके अपना के साफ़-पाक देखावे में लागल बड़न जा. लेकिन आप इ देखीं की जमीनी स्तर पर येह बीमारी से निपटे खातिन कवन व्यवस्था भईल बा. सामान्य दिन में जहाँ बोखारो क इलाज ना हो पावेला उहाँ अचानक से ऑक्सिजन खोजब त कहाँ से मिली. जेवन अस्पताल में काम करे वाला कवनो दवाई ना बचे देवेलन उहाँ आप जाके कहब की कोरोना का दवाई चाही त कहाँ से मिली. कहीं-कहीं खबर सुनात हिय की अस्पताल क डक्टर आउर कम्पोटर मिल के दवाई बहरे बेचत हवें सो त इ कवनो नयी बात ना ह. छोटे स्तर पर इ व्यवस्था में बहुत बुरी तरह घुन लाग गयल हवें सो. अब आप ओकरा के सही मानी चाहे गलत, लेकिन खोजब त अस्पताल की नाँव पर आपके खंडहर ढेर मिली. काहें की ऊपर से नीचे ले सब केहू अपना बेचत-खात बा. दुनिया भर में जवन देश येह समय में अपना के ठीक क पावत हवें सो उहाँ मूलभूत सुविधा क चीज पहिले से ह. अपनी देश क हालत येह मामले में सबसे नीचे ह. आबादी क अनुसार त कुछ ना ह. अयिसना में जब देश आउर प्रदेश का राजधानी में बिस्तर, ऑक्सिजन आउर जीवन रक्षक सुविधा ना ह त जिला, तहसील, बलाक आउर गाँव क हालत का होई, एकर अनुमान लगा सकिलां.\n← PMCH का Oxygen plant शुरू, इस तरह दूर होगा बिहार के इन अस्पतालों का ऑक्सीजन संकट\nसांसद-विधायक के लापता होने के पर्चे दीवारों पर चिपकाये, लिखा- पता बताने वाले को दिया जायेगा उचित ईनाम →\nPositive India: कोरोना से हुई बहन की मौत तो भाई ने स्कूल को बना दिया कोविड केयर सेंटर


भाजपा के लहरा के नीतीश चुप्पी साध लिहलें – टटका खबर\nभाजपा के लहरा के नीतीश चुप्पी साध लिहलें\nनरेन्द्र मोदी का खिलाफ अपना भड़काउ भाषण से भाजपा के लहरा के नीतीश अब चुप्पी साध लिहले बाड़न. ओने भाजपा का तरफ से आधिकारिक बयान में कहल गइल बा कि मोदी के नीतीश से सर्टिफिकेट लिहला के कवनो जरूरत नइखे. भाजपा में सभे सेकूलर बा. नीतीश के भाषण से अनराज बिहार के नेता काल्हु दिल्ली चहुँप के भाजपा अध्यक्ष राजनाथ सिंह से भेंट कइलन आ आपन नाराजगी दर्ज करवलन. एह नेता लोग में गिरिराज सिंह, चंद्रमोहन राय आ अश्विनी कुमार चौबे शामिल रहलें. बाद में कहल गइल कि एह मामिला पर अबहीं कुछ बोलला के जरूरत नइखे समय अइला पर सही जवाब दे दिहल जाई.\nओने टाइम्स आफ इंडिया के एगो खबर का मुताबिक कर्नाटक विधान सभा चुनाव का बाद जदयू आ भाजपा के नाता रिश्ता टूटे के पूरा अनेसा बन गइल बा. नीतीश जहाँ ले बक चुकल बाड़न ओहिजा से पीछे लवटल उनुका ला संभव नइखे आ ओहिजा चहुँपल आदमी संगे निबाहल भाजपा से संभव नइखे.


23 मार्च से बिहार में ‘काहे कईलऽ हमसे घात’ – Anjoria\nफरवरी 25, 2012\nरीगल थियेटर फिल्म्स के बैनर तले बनल भोजपुरी फिल्म ‘काहे कईलऽ हमसे घात’ 23 मार्च के बिहार आ झारखण्ड में एक साथ कई सिनेमाघरन में जानल मानल वितरक न्यू रौनक फिल्म्स (पटना) रिलीज करे जात बाड़न.\nनिर्माता मुन्ना रिजवी बतावत बाड़न कि एह फिलिम में देखावल जाई कि कइसे आजु के दिलफेंक लड़िका अपना आशनाई मे सोझ सिधवा लड़िकियन के फँसा लेत बाड़े आ फेर ओकनी के शारीरिक शोषण करके बेमौत मरे के मजबूर कर देत बाड़े. कुछ अइसने भइल फिल्म में नायिका का साथे आ नायिका रानी के तब सगरी मरद जाति से नफरत हो जात बा. बाकिर जिनिगी का एगो मोड़ पर ओकरा फिल्म के नायक राजन से भेंट होत बा आ उनुका लागत बा कि सगरी मरद एके जइसन ना होखेले. बाकिर का साँचहू अइसने रहल ? बाद में जब ओकरा पता चलल कि प्यार के नाम पर ओकरा साथ चाल खेलल जात बा त ओकरा बड़हन धक्का लागत बा. ओकरा बाद का होखत बा, इहे देखावल गइल बा एह फिलिम में.\nनिर्माता मुन्ना रिजवी, निर्देशक संगीत कुमार, संगीतकार राज सेन, गीतकार एस. कुमार, कैमरामैन रवि चंदन, नृत्यनिर्देशक एंथोनी, संवादलेखक मनोज के. कुशवाहा आ सह-निर्माता शिवा चौधरी अउर कमर कुरैशी हउवें. कलाकारन में रानी चटर्जी, विराज भट्ट, राज प्रेमी, बृजेश त्रिपाठी, सूर्या, सी.पी. भट्ट, मेहनाज, अयाज खान, के.के. गोस्वामी, राम मिश्रा, रानी खान, डा. अभय आशियाना प्रमुख भूमिका में नज़र अइहें.\nएह फिल्म में आइटम सांग पुरनेला राय पेश कइले बाड़ी.\n( समरजीत के रपट से)


बड़ा दर्द होता जी ... - JaiBhojpuri.com\nबड़ा दर्द होता जी ...\nPosted by Team Admin on January 15, 2010 at 6:46pm\nलेकिन सवाल इ बा की जब अपने भाई पाटीदार के जब मुम्बई से निकल जाये के बात काइल जाला, मारल पीटल जाला , और बेशर्मी के हद पार कैल जाला तब एह दिल के दर्द के का हो जाला ,तब त चाय के चुस्की के संगे भतीजा के पीठ थप थपवाल जाला.ओकरा साथे बाकि कर्णधार लोगन भी कान में रेडी के तेल डाला जाला जैसे की एह समय प्रधानमंत्री आ बिदेश मंत्रालय के कान के आराम देबे के खातिर डालाइल बा .\nखैर सरकार, हमनी के भी रउवा एगो बड़ा बढ़िया तरीका बता देहले बानी , की जैसे आस्ट्रेलिया के क्रिकेट टीम पर बैन लगावल जा रहल बा ठीक ओही तरीका से हमनी के पूरा उतर भारत में मुंबई में बनल आ मुंबई के लोगन से जुडल हर उत्पाद आ सेवा के उपर बैन लगा दियाई.त किसान रही... बताई ?? काहें की एहो बड़ा दर्द होता जी ...\nजय भोजपुरी Views: 58\nComment by sanjay panday on January 15, 2010 at 7:49pm टीम एडमिन जी पर्णाम !\nई बटावा महाराज जे आपन भतीजा आ बहू ना रोक पॅवलस जे भैया लोग के ना रोक पॅवलस चिचियात रह गैल उ आस्ट्रेलिया के का रोकी ,कुत्ता ता भोकाबे करी ना भोकी ता कैसे पता चली की एहीजा ईगो कुकुर बा !!!बस बाकी\nसमझ ला !!!! Comment by FAIYAZ AHMAD [RINKU] on January 15, 2010 at 8:43pm टीम एडमिन जी जय भोजपुरी,\nराउर बात एकदम सही बा की "जब आस्ट्रेलिया में भारतीय लोग के साथै मारपीट होता त भारत में राज ठाकरे के बड़ा दर्द होता ,लेकिन जब अपने देश में अपने भाई लोग के साथै इ मारपीट करेलन तब इंकार दर्द कहा घुस जला ? Comment by Mantu Singh on January 15, 2010 at 9:33pm जैसे आस्ट्रेलिया के क्रिकेट टीम पर बैन लगावल जा रहल बा ठीक ओही तरीका से हमनी के पूरा उतर भारत में मुंबई में बनल आ मुंबई के लोगन से जुडल हर उत्पाद आ सेवा के उपर बैन लगा दियाई.\nहम रौर ई बात से बिल्कुल सहमत बनी जैसा के तैसा ही करे के चाही तबे त एहसास होई की का होला बिभाजन Comment by नबीन भोजपुरिया ( NB ) on January 15, 2010 at 10:13pm बात त सही बा लेकिन जैसा के तैसा कवनो चीज के समाधान ना होला !\nचाचा भतीजा के वजह से भा वोह दु जाना के सोच के वजह से बाकी लोगन के परेशान कईल मारल पीटल ( जैसा को तैसा मे एहे आई) कवनो हल ना हवे बल्कि ई एगो गृहयुद्ध के आमंत्रित कईल कहाई ।\nअगर आंख केहु फोड दिहल आ ओकरा वजह से ओकर आंख फोडल जाई आ अगर ई चलत् रही त दुनिया के दिन आन्हर हो जाई ।\nजवन हो रहल बा उ बहुते गलत बा आ ई रुके के चाही ।\nहम त बस एतने कहब कि " खुदी को कर बुलन्द इतना ..... " बाकी त रउवा सब के मालुम होई ।\nजय भोजपुरी Comment by Sunil Gupta on January 16, 2010 at 3:12pm Tim Admin jee...........\nBal thakare bahut sunder kam kare jat badan.bhai log bal thakare me kab se desh prem ke lava bhadak udhal.jab mumbai me uttar bhartia par hamal hot rahe t kaha gael rahe inkar desh prem. ka uttar bhartia,\nHindustan se alaga badan san ka. tum kaun ho faesala karane wale Australia ke khiladi ko khelane diya jay ya nahi. kya hai tumhare pas adhikar chanad siv sanik ko le jakar tum cricket ke pich ko bigad sakate ho,\ngira huaa kam kar sakate ho aur sayad kuch nahi...........................\nJai bhojpuri................. Comment by ABHA SINHA on January 18, 2010 at 11:16am गलत बात के विरोध जरुर होखे के चाही , चाहे रास्ट्रीय स्तर पे होखे या अंतररास्ट्रीय स्तर पर | ऑस्ट्रेलिया में जो भी होता ओकर अवस्य ही निंदा होखे के चाही |\nलेकिन रौवा बात से भी सहमत बानी और एगो पुरान कहावत बा जे की ठाकरे जी पर लागू होला की " जेकर घर सीशा के होला उ दुसर के घर पे पत्थर न मारेला " | Comment by Rajan Chand on January 19, 2010 at 2:06pm Jai Bhojpuri,\nBahut din bad kauno bahas per bole ke man kailas ha -\nHumhan ke kauno bat ke kare ke ya na kare ke khatir bahut badiya badiya example aur tark juta lihal jala. akhir kahe na humhun ke o desh ke wasi hai je bina ekko makhi marale 200 sal ke gulami se aajad ho gail. aur 120 crore hindustani ke okare uper garv hola. 30 crore hindustani per2lakh angrej 200 sal raj kaila eh bat ke sharmindagi shayad na kehu feel karela.\nhumhun ke mumbai ke sathiail thakare aur raj thakre per net per baith ke aur chai ke chuski le ke comment kail jala aur afsos jahir kail jala ki sala mumbai mein na rahit ta dekhal jat lekin apane ilaka ke shiv sena walan ke kabo na kahal gail ki bhaiya ab party change ka la. ka utter pradesh aur bihar se shiv sena ke jhanda ukhad dihal gail.\nNavin Bhai - jaise ko taisa - Ee ego mantra adami ke nikkamma kare khatir hawe - hamhan ke gaon me kahawat hawe ki padal likhal aadami bujdil hola - okar karan bahut saf hawe ki kuchh kaile se pahile u bahut kuchh aage peechhe sochela - aawe wala pal ke bharosa naikhe aur 100 sal ke calculation kail jala.\nEgo aur mantra hawe - Ajgar kare na chakari, panchhi kare na kam das malluka kah gaye sabke data ram - ta oh per bhi aaply kare ke chahi. aaj se baithal ja ghare.\nsorry office mein bani kam aa gail ba baad mein continue karab\nRajan Comment by Rajan Chand on January 19, 2010 at 5:25pm Namaskar\nkabhi kahawat rahal ha ki andha mein kana raja, aajkal halat ee ba ki agar andha mein kana panhuch ja ta sab mil ke okar ankh phode lagela ki eke aapane barabar kara. aur agar sab mil ke ek aadami ke peechhe pad jayee ta u ketana din tiki.\nek kavita ke kuchh line hawe -\nusane mere gaal per ek dhar diya,\nmujhe bhi taav aaya lekin mahatama gandhi ka khyal aaya,\nmaine dusara gaal aage kar diya,\nusane us per bhi dhar diya,\naur bade pyar se puchha bachhu kya aur khaoge,\nlekin ab dusara gaal kaha se laaoge\naur bahut kuchh ba lekin kauno fayada na hokhe wala ba actually sutale aadami ke jagawal ja sakela lekin je sutale ka natak kare oke kaise jagawal jayee.\nbaki baad mein\nRajan Comment by नबीन भोजपुरिया ( NB ) on January 19, 2010 at 8:36pm राजन भाई\nसलाह का बा राउर का करे के चाही , राउर लिखल पुरा पढ गईनी लेकिन हमरा ई ना बुझाईल हा की का कईल जाउ , का हल बा एकर ।\nकुछ रउवा बताई का कईल जाउ ?\nजय भोजपुरी आ रउवा जवाब के इंतेजार मे Comment by शशि कुमार सिंह (SHASHI) on March 10, 2010 at 3:38am Team admi jii jai bhojpuri\nmontu bhaia sahi kahani haraur vichar se hum sahamat bani\ni yego suruat baa\nabhi ta filem bachale baa


अभय सिन्हा के फिलिम में स्मृति सिन्हा – Anjoria\nसिनेमा भोजपुरी के चर्चित नायिका स्मृति सिन्हा मशहूर निर्माता अभय सिन्हा के फिल्म ‘‘प्यार झुकता नहीं’’ में मुख्य नायिका बनल बाड़ी. असलम शेख निर्देशित एह फिलिम में स्मृति एकबेर फेरू खेसारीलाल के अपोजिट बाड़ी. ‘साजन चले ससुराल’ से चर्चा में आइल स्मृति के अबले ‘देवरा पे मनवा डोले’, ‘सौगंध गंगा मईया के’ जइसन फिलिम आ चुकल बाड़ी सँ त ‘दूध का कर्ज’, ‘अंतिम तांडव’ जइसन फिलिम रिलीज ला तइयार बारि सँ.


विवेक सिंह जी के लिखल भोजपुरी कहानी चौपाल | जोगीरा\nHome भोजपुरी साहित्य भोजपुरी कथा-कहानी विवेक सिंह जी के लिखल भोजपुरी कहानी चौपाल\nचईत के महीना मे जब हर प्रकार के पेड़, पौधा के फूल, फल के अकार धरेला, तबे खेत से फसल कट के खलिहान के आगन मे सजेला। अउर फल से सजल बाग, अनाज के टाल से सजल खलिहान देख, किसान के मन मे जेतना ख़ुशी, जेतना आत्म शक्ती के अभास अउर अपना कर्म के फल पे अभीमान होला। ऊ किसान के ललाट के चमक ही बता देवे ला।\nकुछ ऐहु से ज्यादा ख़ुशी देवंती के मन मे आपन बेटा लाखन के देख के होता, देवंती लाखन के बार-बार बोलावत बिया। लेकिन लाखन अपना संघतीयन के साथे निम के छाह मे गुल्ली-डंडा खेलता। ओकरा न अपना माई के अवाज सुनाई देता न ही कवनो कम के फिकीर बा।\nदेवंती खुद ओकरा पास जाके ओकर हाथ पकर के अपना साथ जबरजस्ती लिआवत बिया और बोलतिया।\nदेवंती””- कारे तोरा स्कुल नईखे जाएके। दस बजे वाला बा अउर ते अभी ले गुल्ली-डंडा खेलतारे। आरे आदमी बन आदमी’ तनी पढ़-लिख ले। वोसे ज़िन्दगी सुधर जाई.? आज तोर बाबू रहते “त” ते एतना अवारा गरदी ना करते।\nलाखन आपन हाथ झटक के देवंती से छोरा लेता और दूर भाग के देवंती के चिड़ावत बा।\nलाखन””- ना जाएम, ना जाएम हम पढ़े न जाएम माई”” ‘पढ़, लिख के का होई’ आरे “नुतन काका आऊर मगरू काका” कहत रहे लो, की आरे लाखन पढके का करबे। जवन तोर बाबू के ज़मिन, जयदाद बा ऊ सब त तोरे ह.? ऊ कहीया कामे आई, आरे लाखन अराम कर अराम।\nएतना कह के लाखन भाग जाता। आऊर देवंती के मन के ख़ुशी तृष्णा आऊर दुख के रुप मे करवट होके आँख के राहे आशु बन बह जाता। अउर ऊ अपना कर्म आऊर भाग्य के कोषत बिया।\nअब देवंती खुद अपना से सवाल कर बारी”” आखीर ई समाज का चाहता, ई समाज के श्रीजन करे वाला समुह के का फर्ज बनता। की कवनो अनाथ के गलत रास्ता देखावे, ओकरा के कुटिल बुध्दी सिखावे। का ईहे ह समाज और समाज के व्यक्ती के दाईत्व। हे भगवान ई लाखन कवना राह पर जाता, आज एकर बाबू ज़िन्दा रहते त ई दिन न देखे के परित।।\nआखिर इंसान-इंसान के काहे निच देखता। दोसर त दोसर आपन के भी बुरा सोचता। आज हम पुछ के रहेम मगरू आऊर नुतन से.? खुद त सारा अवगुड से भरल बा लोग अउर लाखन के भी बिगारे पे लागल बा सब ।।\nएने लाखन मगरू आऊर नुतन के पास आके आपन कहानी सुनावता।\nलाखन:” मगरू काका माई हमरा के जबरन पढ़े भेजत रहे , हम भाग अईनी ह.?\nमगरू हस के;”” ह्ह्ह्ह्… ठिक कईले, आरे पढ़े-लिखे मे कुछो नईखे। चुप, चाप ते एजा बईठ हमनी के तोरा के बहुत कुछ सिखा देम जा”। नुतन अपना चेट से खैनी के डिबिय निकाल के लाखन के देत बा और कहता..”” लाखन हई ले खैनी , तनी बनाऊ त हमनी खातीर।\nलाखन: आरे काका हमरा बनावे न आवे। आ कही चुना ढेर होजाई त तुलोग हमरा के मारे लगबs।\nमगरू: “आरे बुर्बक लाव आपन तरहथी”। मगरू खैनी अउर चुना अपना अंदाज से निकाल लाखन के देता फिर मले के बतावता। तबे देवंती आ जात बिया अउर लाखन के जोर से ऐक थापर मार के हाथ मे से खैनी फेक देतिया। लाखन रोए लागता, देवंती नुतन अउर मगरू के भला, बुरा बोलतिया।\nदेवंती:” आरे तहरा लोग के हम आपन समझत रही। लेकिन आज मालुम चलल की आपन केहु ना होला.. गोतिया-देयाद, भाई-पटीदार आखीर आपन रंग देखा ही देवे ला। आरे लाखन के बाबू तहरा लोग के साथ कबो अईसन कईले रहले। कवना जन्म के बदला लेत बारा सब। तहरा लोग के नरक मे भी जगह न मिली, दुसमनी निकाले के बा त हमरा से निकालअ लोग। ई मासुम लईका का बिगडले बा, जवन एकर भभिस्य खराब कर तारअ लोग। ऐसे गाव, समाज के विकास ना होई विनाश होई विनाश।\nकेहु से दूश्मनी निकाले खाती ओकर आगे के पिड़ी खराब करबs त तहरो पिड़ी खराब हो जाई अउर कमजोर नेव पे बड ईमारत ज्यादा समय तक न खडा रह सकेला। अगर ऐगो पिड़ी बिगडी, त खुद व्यक्ति, परीवार, घर, समुह, समाज और गाव ई सब दुसित हो विकास के राह से भटक जाई। अउर इंसान के पतन हो जाई समाज के विनाश हो जाई। आरे नुतन, मगरू सभल जा लोग अउर अपना साथे-साथे आपन परीवार समाज खातिर भी कुछ करअ लोग। हम एगो औरत होके ई सब कहत बानी, अगर हम अपना पे आजाई त बहुत कुछ हो जाई। आज के बाद हमरा लाखन के कुछो बुरा, भला सिखईबअ लोग त चेता देत बानी की अब बात ना करेम सिधे थाना मे रिपोट लिखवा देम तहरा लोग के नाम।।\nई सब सून के नुतन अउर मगरू घबरा जात बाड़े। अपना गलती के एहसास कर देवंती से माफी मागत बा लोग अउर लाखन के पढ़े जाए के कहत बा लोग। देवंती, लाखन के अपना साथ लेके चल जात बिया।\nऊहे राह से लाखन दोसरे दिन बास्ता लेके पढे जाता। अउर ऊ चौपाल ज़हा नुतन अउर मगरू बईठत रहे लोग आज अकेले होके निरास आँख से लाखन के ताकता।\nविवेक सिंह, सिवान,पंजवार\nभोजपुरी के पुनरुक्ति शब्द आ युग्म शब्द\nभोजपुरी कहानी चौपाल\nपिछला लेखहमरा नजर में प्रो वैद्यनाथ विभाकर जी, भोजपुरी साहित्य के एगो अनमोल हीरा : श्री जनकदेव जनक\nअगिला लेखकाजल यादव अभिनीत भोजपुरी फिल्‍म काजल की शूटिंग शुरू\nपवन सिंह और अक्षरा सिंह अभिनीत भोजपुरी फिल्म सईयां सुपरस्टार 1...\nभोजपुरी फिल्म पपीहरा : भीड़ से कुछ अलग करने का प्रयास\nभोजपुरी लोक गायिका सरिता साज़ श्रीलंका में करेंगी लोक गीत प्रस्तुत


आम आदमी के हीरो संजीव राजपूत – Anjoria\nआम आदमी के हीरो संजीव राजपूत\nसितम्बर 11, 2011\nवइसे त भोजपुरी आम आदमी के सिनेमा ह, लेकिन भोजपुरी के परचम उठाके घूमे वाला नायक अब आम ना रहि के खास हो गइल बाड़े. ब्रांडेड कपड़न आ स्विस घड़ियन के शौक़ीन भोजपुरी सितारन का भीड़ में एगो नया अभिनेता बहुते गँवे गँवे सफलता के सीढ़ियन पर चढ़त जात बा. आम आदमी के ई हीरो हउवन संजीव राजपूत.\nबिहार के एगो छोटहन गाँव गुठनी से मुंबई तकले के सफ़र ई ठीक ओही तरह तय कइले जइसे कवनो आम आदमी. ज़ाहिर बा कि आम से खास हो जाए का बीच के पीड़ा से ऊ बखूबी वाकिफ़ होखीहें. एही वजह से सैकड़ों एल्बम में एक्टिंग आ रायटिंग कर के नाम आ दाम दुनु हासिल कर लिहला का बादो ऊ खुद के आम आदमी से जुड़ल राखल पसंद करेलन. भोजपुरी फिल्म “ई कईसन संसार” से एक्टिंग के शुरुआत करे वाला संजीव राजपूत के अगिला फिलिम हिय “प्यार के बंधन ना टूटे मितवा”.\nलेखक-निर्देशक महमूद आलम के एह फिल्म में संजीव राजपूत मनोज टायगर के जोड़ीदार बनल बाड़न. एकरा अलावे संजीव के अउरियो तीन गो फ़िलिम फ्लोर पर बाड़ी सँ, जवना में “प्यार के बंधन ना टूटे मितवा”, “जय लक्ष्मी मईया” आ “प्यार कईके देख लऽ” शामिल बा. संजीव राजपूत मुंबई के एगो प्रतिष्ठित एक्टिंग संस्थान से एक्टिंगो सिखलें आ बरीसन ले अध्यापन आ लेखन कइले. बाकिर अब ऊ पूरा तरह एक्टिंग में मशगूल बाड़े.\nबकौल संजीव राजपूत एक्टिंग सिखे सिखावे के चीज़ ना होले. हर इंसान में एक्टिंग के बिया मौजूद रहेले, ज़रूरत पड़ेला बस ओकरा के अँकुरावे के. “प्यार के बंधन ना टूटे मितवा” का सफलता का बारे में संजीव राजपूत बहुते आश्वस्त बाड़न. उनुकर मानीं त भोजपुरी फ़िलिम अपना मूल परिवेश से कटत जात बाड़ी सँ आ एही चलते दर्शको एकरा से कटत जात बाड़े. का हमनी के इंडस्ट्री आम आदमी के एह हीरो के सलाह पर गौर फरमाई ?\nसीमा सिंह घवाहिल भइली\nसंतान के प्रोमोशन में उमड़ल जनसैलाब


सिद्ध साहित्य के अध्ययन - परम्परा - प्रो. (डॉ.) जयकान्त सिंह 'जय'\nबौद्ध पंथ के वज्रयानी धारा का सिद्ध आचार्य लोग के अपना धारा के तांत्रिक सिद्धांत आ सिद्धियन से जुड़ल दोहा आ चर्यापदन के ' सिद्ध - साहित्य ' के संज्ञा दिहल बा। जवना के ओर सबसे पहिल धेयान महामहोपाध्याय हर प्रसाद शास्त्री के गइल। सन् १९०७ ई. में नेपाल यात्रा के दौरान शास्त्री जी का उहाँ बौद्ध तांत्रिक वज्रयानी सिद्ध लोग के कुछ दोहा आ चर्यापद मिलल रहे। जवना में उनका सिद्ध आचार्य सरहपा के ११२ छंदन के दोहा सहित आउर सिद्ध लोग के ५० पद, सिद्ध आचार्य कन्हपा के शिष्या मेखला के तइयार कइल 'मेखला' नाम के संस्कृत टीका के अलावे अद्वयवज्र के 'सहजाम्नाय पञ्जिका' भी मिलल रहे।\nशास्त्री जी सिद्ध साहित्य से जुड़ल एह कुल्ह सामग्री आ टीकन के संपादित क के दस बरिस बाद 'बंगीय - साहित्य - परिषद्' से 'बौद्ध गान ओ दोहा' नाम से पुस्तक रूप में छपववलें। एकरा में सिद्ध आचार्य लोग बौद्ध तंत्र के तांत्रिक सिद्धियन में सिद्धि पावे खातिर करे जाए वाला योग - साधना का पद्धितन के प्रतीकात्मक भासा रूप में बरनन कइल गइल बा। एह 'बौद्ध गान ओ दोहा' में संग्रहित सामग्रियन का पांडुलिपि के ऊ बारहवीं सदी के होखे के अनुमान कइलें त 'श्रीकृष्ण सङ्कीर्तन' नाम के पुरान बंगला ग्रंथ के संपादक राखालदास बनर्जी 'बौद्ध गान ओ दोहा' में संकलित दोहा आ चर्यापद सबका भासा के तात्विक अध्ययन के आधार पर चउदहवीं सदी का पहिले के पांडुलिपि माने से इंकार करत अधिक से अधिक चउदहवीं सदी के होखे के अनुमान कइलें। शास्त्री जी द्वारा सिद्ध साहित्य सम्बन्धी सामग्रियन के सामने ले अइला के बादे देस - दुनिया के अध्येता विद्वान लोग के धेयान एकरा ओर गइल।\nबंगाल क्षेत्र के मणीन्द्रमोहन बसु आ डा. शशिभूषण दास गुप्त जइसन विद्वान का एह 'बौद्ध गान ओ दोहा' का सामग्रियन के अध्ययन से जब ई तथ्य उभरल कि बंगाल के अनेक लोकप्रिय शैव, वैष्णव आ सूफी साहित्य का सम्प्रदायन पर एह सबके प्रभाव झलकऽता त ऊ लोग एकरा विषय-वस्तु के अध्ययन क के बंगाल में प्रचलित विविध साम्प्रदायिक साहित्यन पर एकरा प्रभाव के पड़ताल कइलें। एकरा बाद ' कलकत्ता - साहित्य - सिरीज ' से 'दोहाकोष' निकाले वाला डॉ. प्रबोध चन्द्र बागची आ उनका बाद उनका आ हर प्रसाद शास्त्री का संकलित सामग्रियन का पाठन के संशोधित क के ' मेखला टीका ' सहित ' दोहाकोष ' प्रकाशित करावे वाला डॉ. शाहिदुल्लाह, 'इंट्रोडक्शन टु तांत्रिक बुद्धिज्म' लेखक डॉ. शशिभूषण दासगुप्त, डॉ. विनय तोष भट्टाचार्य, डॉ. सुकुमार सेन, आचार्य नडपाद ( सिद्ध नारोपा ) के 'सेकोद्देश टीका' के संपादक डॉ. मेरियो कारेली, मणीन्द्रमोहन बसु आ महापंडित राहुल सांकृत्यायन आदि विद्वान एह दिसा में बहुत काम कइलें।\nमहामहोपाध्याय हर प्रसाद शास्त्री, डॉ. शशिभूषण दासगुप्त आदि विद्वान सिद्ध साहित्य का उपलब्ध सामग्रियन के भासा पुरान बंगला होखे के बात कइलें आ सिद्ध लोग के भासा बहुत स्पष्ट ना हो के प्रतीकात्मक रूप में होखे का चलते कई एक विद्वान सिद्ध साहित्य के भासा के 'संध्या भासा' कहलें। ऊ लोग 'संध्या भासा' एह से कहल कि जइसे साँझ के समय ना खूब साफे नजर आवेला आ ना खूब अन्हारे महसूस होला, ओइसहीं सिद्ध साहित्य के दोहा आ चर्यापद सबमें उल्लेखित बौद्ध तांत्रिक सम्बन्धित तंत्र आधारित योग - साधना, ओकर सिद्धांत आ काव्य - विषय के भासा स्पष्ट ना हो पावत रहे। बाद में महापंडित राहुल सांकृत्यायन तिब्बत आ नेपाल से सिद्ध साहित्य के बहुत लमहर खेप भारत ले अइलें आ ओकर भासा नालंदा आ विक्रमशिला के बिहारी वर्ग के मगही बतवलें जवन मागधी अपभ्रंस से निकलल बतावल जाला। काशी प्रसाद जायसवाल भी राहुल जी का मत के समर्थन करत सरहपा आदि सिद्ध लोग के भासा मगही ही मनलें त उहँवे 'बिहार राष्ट्रभाषा परिषद्' से प्रकाशित अपना संपादित ग्रंथ 'भोजपुरी के कवि और काव्य' में दुर्गा शंकर सिंह सरहपा, भुसुकपा, डोम्भिपा, कुक्कुरिपा आदि अनेक सिद्ध आचार्य लोग का दोहन में प्रयुक्त भोजपुरी के क्रियापद, उपसर्ग, प्रत्यय, परसर्ग, विशेषण आदि सब्दन के आधार पर भोजपुरी के साहित्य मनलें। एह तरह से सिद्ध साहित्य में बंगला, मगही, भोजपुरी आदि बिहार, बंगाल आ उड़िसा प्रांत के कई भासा के प्रयोग पावल जाला।\nसिद्ध साहित्य का विद्वान लोग के अधिका समय आ श्रम ओकरा भासिक गुथ्थियन के सझुरावहीं में लाग गइल जवना से ओकरा सिद्धांत आ काव्य-पक्ष पर धेयान बहुत कम जा सकल। सिद्ध साहित्य का सिद्धांत- पक्ष के सबसे पहिले परिचय डॉ. शशिभूषण दासगुप्त देवे के प्रयास करें। बाकिर ओकरा से ओकर सांगोपांग रूप सामने ना आ सकल। ऊ वज्रयानी तांत्रिक पद्धतियन में सहज - पद्धति के स्थान, तत्व-दर्शन, साधना, पूर्वागत बौद्ध परम्परा से लिहल गइल तत्व आदि पर विचार ढंग्गर ना कर सकलें। बाद में नाथ अउर संत सम्प्रदाय का साहित्य के अध्ययन के दौरान एह सिद्ध साहित्य का सिद्धांत आ काव्य - पक्ष पर विचार कइल गइल। फेर डॉ. धर्मवीर भारती अपना पी - एच्. डी. के उपाधि खातिर जब अनुसंधान - कार्य कइलें त बहुत हद तक सिद्ध साहित्य से जुड़ल कई पक्षन पर गम्भीरता से विचार कइल गइल। जवना के अध्ययन के बिना नाथ सम्प्रदाय आ कबीर आदि निर्गुनिया संत लोग का साहित्य के नइखे समुझल जा सकत।


नब्बे चूहा खा के बिलाई तीरथ करे निकलल – टटका खबर\nअपना एगो नेता, इन्दिरा गाँधी, के खून का बदले सिक्ख नरसंहार करे वाली कांग्रेस अब कांग्रेस सहनशील बने के सीख दीहल शुरु कइले बिया. कांग्रेसी आजु अपना मलिकार महतारी बेटा – सोनिया गांधी अउर राहुल गांधी – के अगुआई में दिल्ली में मार्च करे वाली बिया. ओकर कहना बा कि देश में सहनशीलता खतम होखे लागल बा आ एही पर चिन्ता जतावे ला कांग्रेसी आजु संसद से राष्ट्रपति भवन ले मार्च करीहें.\nअलग बात कि सहनशीलता के कमी के हालात अइसन बा कि मीडिया के लोग, मुट्ठी भर साहित्यकार, कलाकार, वैज्ञानिक गरदन फाड़ फाड़ के चिल्लात बाड़ेे आ कहत बाड़ें कि उनकर सुनल नइखे जात. इहे सगरी लोग कबो कांग्रेस के लगावल आपातकाल आ सिक्ख नरसंहार के खिलाफ चूं त क ना कइल आ इन्दिरा के जमाना में विरोध करे वालन के जेल में डाल दीहल जात रहे. मीडिया के मुंह पर ताला मार दीहल जात रहुवे. आज अइसन कुछो नइखे होत बाकिर एह लोग के चिल्लाइल खतम होखे के नाम नइखे लेत.\nTags: कांग्रेसी मलिकार, सहनशीलता के कमी, सिक्ख नरसंहार


डिप्टी जेलर के गोली मार दिहले सँ हत्यारा – टटका खबर\nलखनऊ 23 नवम्बर (वार्ता) वाराणसी जिला जेल के डिप्टी जेलर अनिल त्यागी के आजु सबेरे गोली मार के हत्या क दीहल गइल.\nवाराणसी के वरिष्ठ पुलिस अधीक्षक मोदक डी राजेश्वर राव यूनीवार्ता के बतवले कि त्यागी सबेरे नौ बजे जिम जात रहले जवना घरी पहिले से घात लगा के बइठल हत्यारा उनुका के गोली मार दिहले स. त्यागी के छह सात गो गोली लागल आ ओहिजे उनकर मौत हो गइल.\nTags: अनिल त्यागी, जेलर, वाराणसी, हत्या


उज़ैर खान के राखी बन्हली राखी सावंत – Anjoria\nअनेके टीवी धारावाहिकन में काम क चुकल उज़ैर खान के फ़िल्मी दुनिया में ब्रेक दिहले रही राखी सावंत. राखी सावंत उजैर के आपन बनावल फिलिम ‘कट्टा तनल दुपट्टा’ में रोल दिहले रही. फिलिम में हमेशा शायरी करत उजैर लोग के दिलो दिमाग में जगह बना लिहलन.\nजान जाईं कि राखी उज़ैर के अपना भाई जस मानेली. उत्तर प्रदेश के आज़मगढ़ से आइल उज़ैर कुछ अउरी फिलिमन मेंं काम क चुकल बाड़न जइसे कि ‘गजरा मोहब्बत वाला’ उनकर पहिला फिलिम रहे आ ‘खून भरी मांग’ जल्दिए रिलीज होखे वाली बा. उजैर अनेके भोजपुरी एल्बम कइले बाड़न आ प्रतीक बब्बर आ पाओली डेम के मुख्य भूमिका वाली एगो बंगला फिलिमो करत बाड़न.\nतकरीबन तीन साल से फिलिमन से जुड़ल उज़ैर के चाहना बा कि अपना गाँव के नाम रोशन करसु. उजैर राखी सावंत के आपन बहिन मानेले. कहले कि ‘राखी सावंत जइसन बहिन पाके बहुते खुश बानी. राखी बहुते दयालु इंसान हई आ हमेशा लोग के मदद करत रहेली. हमरो के अपन फिलिम में ब्रेक दिहली. हम हमेशा प्रार्थना करीले कि राखी हमेशा खुश रहसु आ लोग के मदद करत रहसु.’\nPrevious Post: धूम धाम से भइल ‘हमके दारु नाही मेहरारू चाही’ फिलिम के मुहूर्त\nNext Post: सखी


सेतु-सम्मान – Anjoria\nपिछला दिने 23-24 फरवरी 2019 के वाराणसी में भइल विश्व भोजपुरी सम्मेलन के कार्यक्रम में भोजपुरी के वरिष्ठ कवि-कथाकार डा०अशोक द्विवेदी के, भोजपुरी में उनका खास आ लमहर योगदान दिहला बदे, भोजपुरी के सबले बड़का सम्मान , “सेतु-सम्मान ” से सम्मानित कइल गइल. जाने जोग बा कि डा. अशोक द्विवेदी,पूरा पढ़ीं…


टटका खबर, अतवार, ९ मई – Anjoria\nटटका खबर, अतवार, ९ मई\nमई 9, 2010 news in bhojpuri, टटका खबर\nबीजापुर में नक्सली हमला से सात जवानन के मौत\nछत्तीसगढ़ के बीजापुर जिला में नक्सलियन के बिछावल सुरंग के विस्फोट से सीआरपीएफ के १६८वीं बतालियन के एगो गाड़ी उधिया गइल जवना में सात गो जवान मारल गइलें आ १३ गो घवाहिल हो गइलें. केन्द्र सरकार नक्सलियन के समर्थक बुद्धिजीवियनो के दोषी माने के आ ओह लोग के जेल भेजे के बात कहले बिया त नक्सलियन के एगो बड़हन समर्थक महाश्वेता देवी ललकरले बाड़ी कि उनका के गिरफ्तार कर के देखावे सरकार. अइसनका बुद्धिजीवी कबो नक्सली हमला के आलोचना ना करस.\nबिहार यूपी में सियासी पारा चढ़ल जात बा\nदुनु राज्यन में १० जून के होखे वाला विधानपरिषद के दुनावन खातिर राजनीतिक माहौल गरमाइल जात बा. युपी में १३ सीट खातिर आ बिहार में सात सीट खातिर चुनाव होखे जा रहल बा. अधिसूचना २४ मई के जारी होखी आ ३१ मई तक नामांकन करावल जा सकी. नाम वापसी तीन जून तक हो सकी आ ओकरा बाद १० जून के मतदान होखी. १२ जून तक सगरी प्रक्रिया पूरा कर लिहल जाई.\nबिहारो में नक्सली आतंक\nसीतामढ़ी के कोआहीं पुलिस चौकी पर नक्सली हमला बोल के ओहिजा खड़ा पुलिस जीप फूंक दिहलें आ चालीस मिनट ले फायरिंग करके दहशत के माहौल बना दिहले सँ. ओकरा बाद सड़क पर जाये वाला ट्रक आ मोटरसाइकिल वालन के लूट के वाहन जरा दिहलन स. ओने कुरसेला आ बखरी स्टेशन का बीच विस्फोट करा के रेल पटरी के नुकसान चहुँपवलन स. ओह पटरी से कुछे देर पहिले नार्थ ईस्ट एक्सप्रेस गुजरल रहे जवना में सुशीलो मोदी सवार रहलन.\nनिरुपमा हत्याकाण्ड के सीबीआई जाँच के माँग\nसीबीआई लाख बदनाम होखे बाकिर जब कवनो मामिला आवेला कुछ लोग ओकर जाँच सीबीआई से करावे के माँग करे लागेलन. झुमरितिलैया के निरुपमा जेएनयू से एमफिल करे का साथ एगो अखबार में कामो करत रही. ओहिजे उनकर प्यार प्रभाशुरंजन से हो गइल. छुट्टी में घरे गइली त उनकर हत्या हो गइल. पुलिस पहिले कहलस कि ई आनर किलिंग के मामिला बा आ निरुपमा के महतारी के गिरफ्तार कर लिहलसि. अब प्रभाशु रंजन के कसूरवार ठहरावत ओकर गिरफ्तारी के कोशिश हो रहल बा. एह पर प्रभाशुरंजन के दोस्त मामिला के सीबीआई जाँच करावे के माँग कइले बाड़े.\nयूपी में चार हजार ड्राइवर कंडक्टर के बहाली\nयूपी परिवहन निगम में चार हजार ड्राइवर आ कंडक्टरन के भर्ती के आदेश मंत्री राम अचल राजभर दिहले बाड़े. बस बेड़ा बढ़ावहू के आदेश दिहल गइल बा जेहसे राज्य में परिवहन सेवा बेहतर बनावल जा सके. बहाली संविदा का आधार पर करावल जाई.\nयूपी बीएड एंट्रेस के पेपर आगरा से लीक भइल\nमामिला के जाँच करे वाली पुलिस टीम का मुताबिक पेपर आगरा से लीक भइल रहे आ ओहिजा से फतहगढ़ ले आइल गइल रहे. एह मामिला में एगो खास आदमिओ पकड़ाइल बा. जवना से पुछताछ चल रहल बा. करीब दर्जन भर जिला मुख्यालयन पर प्रश्नपत्र के लिफाफा सीलबन्द मिलल.\nझारखण्ड में भाजपा के मुख्यमंत्री के रास्ता साफ\nशनिचर का दिने कई दौर का बइठक का बाद एलान भइल कि झारखण्ड में भाजपा के मुख्यमंत्री बनी, झामुमो के उपमुख्यमन्त्री समेत पांच गो मंत्री रहीहें, आ बाकी दल के मंत्रियन के संख्या पहिलही का तरह रही. अब भाजपा ई तय करे में लागल बिया कि केकरा के मुख्यमंत्री बनावल जाव. यशवन्त सिन्हा के लाबी चाहत बिया कि एक बेर ओहिजा गैर आदिवासी मुख्यमंत्री बना के देखल जाव. यशवन्त सिन्हा का लगे प्रशासनिक अनुभव बा. बाकिर झामुमो के दबाव बा कि कवनो आदिवासिये के मुख्यमंत्री बनावल जाव.\nऋतिक रोशन माफी मँगलन\nशिरडी के साईं बाबा मन्दिर में अपना गलत व्यवहार खातिर ऋतिक रोशन अपना ब्लाग पर माफी मँगले बाड़न कि भीड़ से बाचे का कोशिश में ऊ कुछ साईं भक्तन के धकिया दिहलन. शनिचर का दिने ऊ पूरा परिवार का साथे दर्शन करे गइल रहलन आ वीआईपी गेट से ओह लोग के प्रवेश दिहल जात रहे. बाकिर ओहिजो भीड़ देख के ऋतिक अँउजा गइलन आ कुछ लोग के धकेले लगलन, एह पर माहौल बिगड़ गइल.\nसरल टू जारी भइला से रिटर्न भरल अउरी आसान बनल\nआयकर विभाग काल्हु आपन नया फार्म सरल टू जारी कर दिहलस जवना के उपयोग लेखा साल २०१०-११ के रिटर्न भरे का कामे आई. एह फार्म के बहुत सरल बना दिहल गइल बा जवना से कि वेतनभोगी करदाता के बहुत आसानी हो जाई. बाकी लोग पुरनके फार्म भरत रही.\nजीतल छोड़ दोसर राह नइखे\nबीसबीसा क्रिकेट के वर्ल्ड कप के सुपर आठ के मैच में आस्ट्रेलिया से ४९ रन से हरला का बाद अब भारत के बाकी दुनु मैच जीतल जरुरी बा ना त ऊ सेमीफाइनलो में ना चहुँपी. आज ओकर मुकाबिला वेस्टइंडीज से होखे जा रहल बा. आ भारत खातिर जरुरी बा कि ऊ ई मैच जीत जाव. काल्हु का मैच में श्रीलंका वेस्ट इंडीज के हरा दिहलस.\nटटका खबर, शनि, ८ मई


महंत दिग्विजय नाथ के श्रद्धांजलि समारोह 16 सितम्बर से – टटका खबर\nमशहूर स्वतंत्रता सेनानी, समाज सुधारक, आ शिक्षाविद. ब्रह्मलीन महंत दिग्विजय नाथ के 44वीं पुण्यतिथि पर सात दिन के श्रद्धांजलि समारोह आगामी 16 सितम्बर से गोरखपुर के गोरखनाथ मंदिर में मनावल जाई. एह श्रद्धांजलि समारोह में देश भर से बहुते संत महात्मा धर्माचार्य आ समाजसेवी शामिल होखीहें.\nसमारोह के जानकारी सांसद रहल आ गोरक्षपीठाधीश्वर महन्त अवैद्यनाथ पत्रकारन के दिहलें.एह समारोह में अंतिम दिन 22 सितम्बर के स्थानीय महाराणा प्रताप शिक्षा परिषद आ सम्बद्ध शिक्षण संस्थानन का तरफ से ब्रह्मलीन महाराज जी के श्रद्धांजलि दिहल जाई.\nगोरक्षपीठाधीश्वर कहनी कि व्यापक घुसपैठ आ धर्मान्तरण क के अपने देश में राष्ट्रीय समाज के अल्पसंख्यक बनावे के दुष्चक्र चल रहल बा. अइसनका में हिन्दी. हिन्दू हिन्दुस्तान खातिर भर जिनिगी लड़ाई लड़े वाला युगपुरूष महन्त दिग्विजय नाथ के पुण्य स्मरण आज अउरिओ प्रासंगिक हो गइल बा.\nTags: गोरक्षपीठ, गोरखपुर, महंत अवैद्यनाथ, महंत दिग्विजय नाथ\n«« वेस्टइंडीज का खिलाफ भारत ए से इरफान आ प्रवीन बाहर\nगोरखपुर के पिछडा वर्ग कल्याण अधिकारी निलम्बित »»


बिहार भोजपुरी अकादमी मनोज तिवारी के सम्मान दिहलसि – Anjoria\nबिहार भोजपुरी अकादमी मनोज तिवारी के सम्मान दिहलसि\nपिछला दिने पटना में भइल बिहार भोजपुरी अकादमी के अंतर्राष्ट्रीय भोजपुरी महोत्सव में भोजपुरी भाषा के बढ़ावा देबे ला भोजपुरी मेगास्टार मनोज तिवारी के सम्मानित कइल गइल. मनोज तिवारी के सम्मान दिहलन बिहार के राज्यपाल डी.वाई. पाटिल जे एह कार्यक्रम के उद्घाटन कइलन.\nएह अवसर पर इकइस लोग के सम्मानित कइल गइल जवना में विदेशो के भोजपुरिया लोग शामिल रहल. कार्यक्रम में शामिल होखे मॉरीशस, इंग्लैण्ड, ओमान, नेपाल, सिंगापुर आ आस्ट्रेलियो से प्रतिनिधि आइल रहलें.\nएह समारोह में मनोज तिवारी जब आइल लोगन के ठेठ भोजपुरी में प्रणाम करत कहलन कि गोड़ लाग तानी त देश विदेश से आइल तमाम भोजपुरिया लोग ढेर देर ले ताली बजावल. एह कार्यक्रम में मनोज तिवारी मारीशस से आइल मशहूर गायिका होसिला देवी रिसोल संगे सांस्कृतिक संगम बहवलवें आ अपना मधुर कंठ से स्वर के गंगा बहा दिहलें. कहलन कि एह अंतर्राष्ट्रीय भोजपुरी महोत्सव से उनुका जइसन भोजपुरियन के जोड़ल वाकई उनुका लाग गर्व के बात बा.\nएह बिलरन का गरदन में घंटी के बान्ही?\nसिनेमा भोजपुरी के उभरत खलनायक धर्मेन्द्र सम्राट


बाल मन के चंचलता आ निश्छलता एह प्रकर से उद्वेलित करेला । कबो ऊ पल भर में खुला आसमान में उड़े के कल्पना करेला । त कबो आपन भीतर छिपल भावना के मूर्त रूप में ढ़ाले के कोशिश करेला। कबहीं अपना आस-पास के प्राकृतिक सुन्दरता के कागज के टुकड़न पे चिपकावल चाहेला । त कबहीं मानव आकृति बनावत समय रेखन के समवत प्रयोग से हास्य पैदा करेला । बतावत बाड़न आपन हिन्दी आलेख में चर्चित चित्रकार आ कला समिक्षक भुनेश्वर भास्कर-\nरेत, धूर आ गील माटी पे दउड़े, खुशी से गोड़ के पटके । बार-बार गोड़ के तलवा के रगड़ला के बाद फलक पे कुछ रेखा उभर जाला। रेत के कण के अँगुरी से चीरला के बाद रेत के बीच में पड़ल लकीर । चाहे गोड़ के छाप देखला के बाद एगो आकृति के रूप में दृष्टिगोचर होखेला। निशान के रूप में उभरल रेखा कबो-कबो कला के स्रोत बनी, समझ पावल मुश्किल रहे। तब शायद ओह आकृतियन के रेखा या आकृति कहे के रिवाज ना रहल होेई। एहके रेखा नाम से संबोधन भी ना कइल जात होई।\nसमय- अंतराल के बाद चिन्ह के रूप में चिन्हित कइल गइल। ओकर महत्व समझल गइल । जीवन के साथे जोड़ के अपने आप के अभिव्यक्त कइल गइल । दूसरा के समझावे आ विस्मृत पहलुअन के आकार-रूप में प्रस्तुत करे के कोशिश कइल गइल। तब से आज तक अनगिनत रूप में रेखाकंन आज हमनी के साथे बा।\nक- ख– ग -घ पढ़ते पढ़ते..\nकोमल-कोमल, सुनर-सुनर, नन्हीं-नन्हीं हाथ के अँगुली कवनो तख्ती पे एह तरे घूमेले कि तख्ती आ अँगुली के स्पर्श से कुछ रेखा बन जाला । कुछ आकृति उभर जाला। यदि हाथ में कवनो अइसन वस्तु होखे जेकरा के रगड़े से कवनो चिन्ह चाहे ओकर रंग तख्ती पे लाग जाए त रंगन के समवेत प्रभाव से आकृति बन जाले। खेल-खेल में लड़िकन द्वारा बनावल रेखन-चित्रण के बाल चित्रकला कहल जाला।\nउन्मुक्त गगन में स्वतंत्र मन से-\nबाल मन के रचल चित्र-कलाकृति कई मायने में उल्लेखनीय होखेला। बच्चा जब चित्र उड़ेहे बईठेलन सं त स्वाभाविक, सहज आ स्वतःर्स्फूत तरीका से लकीरन के ताना-बाना बुनेलन सं। देखते-देखते पल भर में फलक रंग-रेखा से भर जाला। जाने-अनजाने में केतना महत्वपूर्ण चीजन के प्रस्तुति देखल जा सकेला, जेकरा सहारे लड़िकन के कल्पनाशीलता, सोंच आ दृष्टि के महसूस करे के मिलेला।\nबालमन के चंचलता आ निश्छलता कबहीं पल भर में उन्मुक्त गगन में उड़ान भरे के कल्पना आ कबो अपना भीतर छिपल भावना के मूर्त रूप में ढाले के कोशिश देखते बनेला। कबहीं आपन आस-पास के प्रकृतिक सुन्दरता के कागज के टूकड़ा पे चिपकावल चाहेला त कबो मानव आकृति बनावत समय लकिरन के समवेेत प्रयोग देख के हँसले बिना रहल ना जाला। काहे से कि इ सब प्रकिया कवनो सुनियोजित ढ़ंग से ना होखे।\nरूप-आकृति से उड़ान-\nबच्चा पहिले से सोंच के रंग-रेखन के व्याख्या ना करेला बल्कि सिर्फ चेतन मन के प्रयोग करत मनमौजी ढ़ंग से तरह-तरह के रूप-आकृति के सिरिजन करेला। ओह दौरान रचनाधर्मिता से संबंधित जवन क्रिया होखेला ऊ कलात्मक दृष्टिकोण से केतना प्रभावशाली बा, एकर अंदाजा शायद बाल मन के ना होखे।\nलड़िकन के बनावल अधिकांशतः कलाकृति में रेखा के प्रयोग होखेला। मोट-पातर रेखन से बाहरी ढ़ंाचा बनाके अंदर के भाग में कतहीं-कतहीं पातर रेखा के इस्तेमाल होखेला, जवना से आकृति के भव्यता बढ़ जाला। कवनो तकनीकि व्याकरण आ आकृति के अनुपातिक जानकारी के बिना रेख के उकेरे प्रक्रिया चलत रहेला।\nबालमन से सिख-\nबच्चा मन के सबसे पहिला प्रथमिकता फलक पे विषय-प्ररूप के अनुसार आकृति के रखल आ आपन भावना उड़ेहल होखेला। जवन सिख हमनीयो के लेवे के चाहीं । फलक के कवनो भाग से चित्र बनावत, छोट-बड़, आड़ा-तिरछा रेखा के संयोजन से चित्र संपूर्ण हो जाला। कवनो आकृति बिना दबाव के सहजता के साथे रेखन में बंधाइल चल जाला। आदमी बनावे के बा त सिर, शरीर, हाथ आ गोड़ होखे के चाहीं, बाकिर जरूरी नईखे कि ओकर अनुपातिक आकार का होई। गोल आकार में दू गो बिंदु दुनो आंख के प्रतीक, एगो बड़हन रेखा नाक आ एगो छोट पट लकीर मुंह के दर्शावेला। शरीर छोट लेकिन चौड़ा होखेला। आकृतियन में कहीं-कहीं अति यथार्थ लउकेला। जैसे, फल तुड़त बच्चा के एगो हाथ एतना बड़ा हो जाला कि ऊ असानी से फल तुड़ लेवेला।\nनदी-तालाब के ओह पार जाये के क्रम में एगो गोड़ नदी के एह छोर पे त दोसर गोड़ नदी के ओह पार वाला छोर पे बन जाला। छप्पर पे मछरी तैरत नजर आवेली सं। पशु-पक्षियन के बनावट में काफी सहजता लउकेला। एगो चकोर आकृति में एक तरफ मुंह आ दोसरा तरफ में चार गो रेखा, चारो गोड़ खातिर आ एगो रेखा पोंछ के प्रतीक के रूप में तोता, हंस आदि के भी ओकर रूपाकृति में उपस्थित कइल जाला। पानी खातिर दू-चार गो रेखा, पेड़-पौधा आ पता के एहसास करावे खातिर सीधा आ गोल-गोल रेखा के इस्तेमाल होखेला।\nलड़िकन खातिर कला भाषा के जइसन होखेेला। कहल जाव त बच्चा पूरा तरह से ना बोले वाला बालकन के पढ़े-लिखे के व्यवस्था ना होखेेला। रंग रेखन के माध्यम से आपन मनोभाव के अभिव्यक्त करेला सभेके बालक मन। केतना बेर अइसन देखल गइल बा कि जवन लड़िका-लड़िकिन के क्षैक्षणिक शिक्षित नईखन, मूक-बधिर बाड़न। बोल-सुन ना सकेलन, बाकिर रंग-आकर में सिद्वहस्त पावल जालन।\nबचपन में भलहीं पारिवारिक-सामाजिक यातना के शिकार रहल बचपन मन के सृजनक्षमता के बल पे अलग मुकाम हासिल होखेला। हम ईहां कह सकतबानी कि कला आंतरिक दुनिया के उत्पति ह। आंख मूदला के बाद दृष्टिगत दुनिया के प्रस्तुत करे के काम कलाकार करेला।\nआज देश के केतना प्रतिष्ठित कलाकार मानेलन कि कला के प्रति उनकर रूचि बचपन से रहे। तब शायद उनकरा पता ना रहे कि कला का होखेला ? रेखा के भूमिका का ह? आड़ा-तिरछा, उलझल-सुलझल रेखन के तह में जाये के इच्छा लेके कला के दुनिया में प्रवेश कइलन। उनकर शुरूआत भी बालकला से हीं भइल। एहसे बालकला के वृहत पैमाना पे देखे के जरूरत बा। काहे से कि ओहि आड़-तिरछा कलाकार छूपल बा। जवन बच्चा तनी बड़ हो जालन उनकर कलाकृति में रेखा के साथे-साथे रंग के प्रयोग भी होखे लागेला। यानी कलाकृति के बाहरी रेखा के अन्दर आकृति से संबंधित सपाट रंग लउकेला। ज्यादातर रंग चटकीला बाकिर आंख के मोेहे वाला होखेला। पृष्ठिभूमि के रंग बालमन के नजर के अनुसार बदलत जाला।\nलड़िकन के कलाकृतियन के कला के परिप्रेक्ष्य में अलग-अलग दृष्टिकोण से देखल जा सकेला आ देखे के जरूरत बा। बाल चित्रकला के निर्मिति निर्देशन के दौरान अलग-अलग वर्ग के लड़िकन के कलाकृति के देखे के मौका मिलल। उनकर कलाकृतियन के बीच से गुजरल एगोे अलग अनुभूति के अहसास होखता।\nकलाकृति के विषय आ आकृति बनावट उनकर जीवन-शैली आ आस-पास वातावरण के अनुरूप बा। कलाकृतियन के आकृति उनकर घर-परिवार आ समाज से आईल बा। जवन उनकर दशा-स्थिति के प्रतिबिंबित करता। उ आपन जीवन-दर्शन, जीवन-संघर्ष आ सपना सकार करत नजर आवत बाड़न। उनकर बेचैनी,त्रासदी, हताशा के अलावा समाजिक असमानता के दंश भी चित्र में नजर आवता। अलग-अलग भागन में देखे के क्रम में सबसे पहिले उ बालमन के जवन अनपढ़ आ मजदूर वर्ग से बाड़न यानी जे कबहीं स्कूल ना जाके मेहनत आ मजदूरी में लागल बाड़न।\nजब कभी मौका मिल त देवाल, दरवाजा आ जमीन पे झिटका से आपन भावना के रेखा में बदल देवेलन। अगर ओह लोगन के कागज-पेंसिल दिहल जाव त उत्सुकता के साथे खुशी मन से ढ़ेर सारा रेखा खींचाए लागेला, जेकरा से उनकर मनोस्थिति उभर के सामने आवेला। कलाकृति के अवलोकन करत समय देखल गइल कि कलाकृति में हाथी, आदमी, चिरई, टूटल-दरकल देवाल, माथा पे बोरा लेत बच्चा, सामान ढ़ोअत आदमी, गाय-बकरी चरावत चरवाहा, बालक, कुआँ, रेक्शा, घर, गमला आदि मुख्यरूप से नजर आवेला।\nपरिणाम स्वरूप बच्चा जवन स्थिति परिवेश में रहेला या ओकरा साथ जीवन यापन करेला, ओकरा में कुछ आकांक्षा कुछ सपना भी समाहित होखेला जवन कवनो-कवनो रूप में प्रस्फुटित होखत रहेेला। कवनो आकृति में पक्षी, जानवर के साथे मावन आकृति के भी देखल जाला। एकरा से हम ओह बच्चन के पैनी नजर के अंदाजा लगा सकिलां। भलहीं अक्षर से उनकर संबंध नईखे बाकिर उनकर चित्र में सहजता लउकेला।\nहरा-भरा खेत-खरिहान, नदी-तालाब के कल्पना लेके गाँव के बच्चा खेत में काम करेवाला आदमी, हरवाह, रोपनी-कटनी करत मेहरारूअन के श्रम के बात भी करेलन सं। कृषि संबंधित काम के बीच ओह बच्चन के लालन-पालन होखेला। कबहीं पेंड़ के छांह में त कबहीं कड़कड़ात घाम आ झमझमात मौसम में उनकर सहभागीता रहेेला, जेकर असर मन-मस्तिष्क पे भी पड़ेला। जब उ चित्रण करे बइठेलन त अचानक सउंसे दृश्य चित्र फलक पे उभर जाला। एकरा अलावा जीव-जन्तु, आदि के प्रति भी इनकर गहिरा लगाव देखल जाला। बालमन कई तरह के गवई खेल के कल्पना करत नजर आवेलें।\nकेतना खेलन में रेखा के प्रयोग भी होखेला, जइसे कि छिती-तिती, चिन्ह-चिन्होरिया, सिरगिटान, नव गोटिया आदि। खेल-फॅार्म के भी आपन कलाकृति में शामिल कर के आपन कल्पनाशीलता के परिचय देवेलन सं। इनकर कलाकृतियन पे समग्र नजर डालल जाव त गंवई जन-जीवन, माहौल आ रहन-सहन ज्यादा लउकेला।\nछोटा-छोटा कस्बा जेकरा के हम ना त शहर कह सकिलां ना गाँव। गाँव के आनंद ओतने बा जेतना शहर के। ओहिजा के बच्चा के कलाकृति में सबसे ज्यादा द्वंद्व नजर आइल। कहल जाव त जइसन स्थिति, जइसन अनुभव वइसन विषय। कूछ बाल मन के चित्र-सृजन के क्रम में आपन परिवेश के अनुसार पारिवारिक स्थिति महत्वपूर्ण बा। कुछ बालक मन परब-तेवहार के केन्द्र में रखके उत्सवनुमा माहौल के चित्र के रचना करेलन।\nप्राकृति के प्रति भी इनकर अथाह प्रेम नजर आवेला। कतहीं गाँव के भूलाईल-बिसरल याद रेखा में बंधाइल, त कतहीं मोटरगाड़ी आ रेल के इंजन के चित्र भी नजर आवेला। देखनी कि एकाध कलाकृति में बड़हन वलय लेके बच्चा आपस में खींचातानी करत बाड़न सं। कुछ कलाकृति में दूर्गा पूजा, सरस्वती पूजा के चित्रण भी मन मोहलस। एहिजा देवी-देवता लोगन के प्रति आस्था हीं कहल जाइ कि बच्चा प्रत्यक्ष या अप्रत्यक्ष रूप से आपन भावना के चित्र रूप में ढ़ालेलन सं।\nबाल चित्रकला के विकास-\nदिन-प्रतिदिन आधुनिक विकास हो रहल बा। नया-नया उपकरण प्रयोग में आवत बा। जीवन-शैली बदल रहल बा। भाग-दौड़, भीड़-भाड़ आ चकाचौंध के बीच हमनी के नजर एगो कल्पित ख़्वाब के प्रति ललायित बा। ओकर हिस्सा बने खातिर हमनी के हर संभव कोशिश कर रहल बानी जा। एकर सीधा असर शहर के बालमन पे ज्यादा लउकेला।\nबचपन से सुख-सुविधा, आराम के वस्तु, मौज-मस्ती में लीन बालकमन के कलाकृति में कई तरह के बदलाव आ नया-नया उपकरण- वीडियो गेम, कार्टून, टी0 वी0, फ्रीज, कुलर, फोन, ए0 सी0, लैपटॉप, बड़हन- बड़हन गाड़ी के उपस्थिति ज्यादा बा। चित्र के देखीं कहीं-कहीं बच्चा बड़ा-बड़ा इमारत के निहारत बा त कहीं हवाई जहाज के यात्रा भी करता। खेल के रूप में वीड़ियो गेम आ क्रिकेट के ज्यादा समावेश बा। कपड़ा के बनावट में सूट-पैंट के अलावा टी-शर्ट आ अति आधुनिक पश्चिमी फैशन के प्रभाव लउकता। ज्यादातर बालमन शहरी जीवन से प्रभावित बाड़न। अइसन महसूस होखत बा कि बालक मन जवन देखेला, अनुभव करेला ओकरा भीतर जवन मनोभाव बनेला, ओकरा अभिव्यक्ति चित्र के माध्यम से करेला।


‘दिल हो गईल कुर्बान‘ के शूटिंग सिलवासा मे शुरू भइल – Anjoria\nआर. एस. फिल्मस् प्रोडक्शन के बैनर तले बनत भोजपूरी फिल्म ’दिल हो गईल कुर्बान’ के गुजरात के सिलवासा मे कइक जात बा. निर्माता आर एस तिवारी बतावत बाड़ें कि इ फिलिम पूरा तरह अंडरवल्ड पर आधारित बा जवना में देखावल गइल बा कि कइसे एगो आम आदमी एगो रोटी ला केहू के जान लेबे खातिर मुट्ठी भर रूपियन में बिका जालें. हालांकि एह फिलिम में रोमांस आ एक्शनो भरपूर बा. एह फिल्म का माध्यम से नया अभिनेता रमाशंकर तिवारी के परदा पर उतारल जात बा.\nनिर्देशक मिथिलेश अविनाश, गीत विनय बिहारी, संगीत दामोदर राव, लेखक आर. एस.तिवारी, छायांकन डी के शर्मा, नृत्य महेश आचार्या, फाईट हीरा यादव के बा.\nमूख्य कलाकारन में रमाशंकर तिवारी, अविनाश शाही, प्रिया शर्मा, मोहिनी घोष, बिपिन सिंह, दीपक भाटिया, यशवंत कुमार जायसवाल, विष्णू शंकर बेलू, कमल मुखर्जी, शत्रुघ्न तिवारी, राजेश बिहारी, मुकेश चौहान, कौशल शर्मा वगैरह बाड़ें.


alamshahreyar abbas's Page - JaiBhojpuri.com\nMalesiwan biharIndia Like 1 member likes this\nBlog PostsDiscussionsEventsGroupsPhotos (1)Photo AlbumsVideos alamshahreyar abbas's Likes alamshahreyar abbas's Page\nशशि कुमार सिंह (SHASHI) leftacomment for alamshahreyar abbas"प्रणाम आ जय भोजपुरी\nजय भोजपुरी"Oct 10, 2012alamshahreyar abbas postedaphoto 20120418512May 30, 2012 0\nalamshahreyar abbas liked alamshahreyar abbas's profileMay 30, 2012Rajeev Mishra "राजीव भोजपुरिया" leftacomment for alamshahreyar abbas"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Apr 16, 2012जय भोजपुरी leftacomment for alamshahreyar abbas"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 3, 2012alamshahreyar abbas is nowamember of JaiBhojpuri.comApr 2, 2012 Welcome Them! RSS\nalamshahreyar abbas's Photos\nAt 8:03am on October 10, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 7:05pm on April 16, 2012, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 9:12pm on April 3, 2012, जय भोजपुरी said… प्रणाम ,जय भोजपुरी


शिक्षा – Page2– टटका खबर\nआज दिनांक 05/12/2016 के जयप्रकाश विश्वविद्यालय में स्नातकोतर भोजपुरी के पढ़ाई बंद करे के बिरोध में आ पढ़ाई जारी राखे के समर्थन में एगो शिष्ट मंडल विश्वविधालय के कुलपति लोकेश चंन्द्र सिन्हा के ज्ञापन सौपलस हs आ कुलसचिव अध्यक्ष छात्र कल्याण आ समहर्ता, आरक्षीय अधीक्षक आ कमिश्नर सारण छपरा के ज्ञापन सौपल गइल हs। एह\nबिहार के शिक्षा व्यवस्था के नया ऊँचाई मिलल बा एह साल. मैट्रिक में जब आधा से बेसी विद्यार्थी फेल क गइलें त कहल गइल कि एकरा से साफ बा कि नकल ना होखे दीहल गइल आ इम्तिहान ठीक से लीहल गइल. बाकिर हकीकत सोझा आ गइल जब इंटर आर्ट्स के टॉपर रुबी राय के इहो\nबिहार संयुक्त प्रवेश प्रतियोगिता परीक्षा परिषद के करावल मेडिकल अउर इंजीनियरिंग कोर्सन में दाखिला परीक्षा के परचा लीक हो जाए के खबर आइल बा. एही परीक्षा में बेगूसराय के तीन गो परीक्षार्थियन के गिरफ्तार क लीहल गइल. ई लोग वाट्सएप्प के सहारे नकल करत धराइल रहुवे. एकरो जाँच होखत बा कि ई लोग मोबाइल का\nयूपी बोर्ड के परीक्षा\nउत्तर प्रदेश माध्यमिक शिक्षा परिषद के हाईस्कूल अउर इण्टर के परीक्षा 18 फरवरी से शुरू होखे जात बा. एह साल 67 लाख 93 हजार 34 परीक्षार्थी इम्तिहान दीहें. हाई स्कूल के इम्तिहान9मार्च ले चले वाला बा. इण्टर के इम्तिहाल 21 मार्च ले चली. एह इम्तिहानन ला 11580 केन्द्र बनावल गइल बा जवन पिछला


संपादकीय: मैना: वर्ष -7अंक - 118-119 (अप्रैल - सितम्बर 2020) - मैना: भोजपुरी साहित्य क उड़ान (Maina Bhojpuri Magazine)\nHome राजीव उपाध्याय संपादकीय संपादकीय: मैना: वर्ष -7अंक - 118-119 (अप्रैल - सितम्बर 2020)\nसंपादकीय: मैना: वर्ष -7अंक - 118-119 (अप्रैल - सितम्बर 2020)\nसोशल मीडिया के दौर में भोजपुरी\nआठवीं सदी में नाथ संप्रदाय के संत चौरंगीनाथ से ले के आज इक्कीसवीं सदी ले भोजपुरी एगो भाखा के रुप में एक हजार साल से अधिका के समय तय कऽ चुकल बे। समय के एह लम्हर जतरा में भोजपुरी दुनिया के बाकी सगरी भाखा नियर हर तरह के समस्या अउरी संघर्ष के सफलता से सामना करत अपना के एगो जियतार लोकभाखा बना के रखले बिया।\nकेवनो भाखा के अपना विकास के अनवरत प्रक्रिया में अपना के जियतार राखे खाती बहुत तरह के चुनउती के सामना करे के परेला। ओह चुनउतिन में सभसे बरियार चुनउती तब सोझा आवेला जब ऊ भाखा केवनो दोसरा भाखा के संपर्क में आवेले। एह संपर्क के प्रक्रिया में दुन्नू भाखा एक दोसरा पऽ आपन हर संभव असर छोड़ेले। दुन्नू भाखा एक दोसरा के आपन सबद, व्याकरन अउरी भाखा बेवहार के अदान प्रदान करेले। सबद, व्याकरन अउरी भाखा बेवहार के अदान प्रदान में भाखा के नया सबद, व्याकरन अउरी बेवहार सीखेले जेवन दुधारी तलवार नियर होला। जेवन भाखा एक आदान प्रदान के जैविक तरीका से अपनावत आगे बढ़ जाले, ऊ भाखा समय के साथे अउरी मजबूत होत जाले।\nकेवनो भाखा के विकास एगो बहुत गतिशील अउरी परिवर्तनशील वातावरन में होला अउरी हर तरह के संभव कारक एह प्रक्रिया में प्रभावित करत आपन जोगदान देला। ओह कारकन में भाखा के बोलनिहार अउरी तकनीक के बहुत बड़ जोगदान होला। कागज के अविष्कार के बाद भाखा के विस्तार अउरी विकास के प्रक्रिया में अभूतपूर्व बदलाव आइल। प्रिंटिंग प्रेस के अविष्कार भाखा के विस्तार अउरी विकास के प्रक्रिया के लगभग बदल के रखि दिहलस। ओही तरे इंटरनेट अउरी सोशल मीडिया के अविष्कार भाखा के विस्तार अउरी विकास के सगरी प्रक्रिया के बदलि के रखि देले बा अउरी भोजपुरी ओसे अछूता नइखे।\nइहो बात दीगर होखे के चाहीं कि केवनो लोकभाखा के केवनो खास भौगिलक क्षेत्र के भीतर रेखांकित ना कइल जा सकेला। लोकभाषा हर तरह के सीमा के हमेशा उल्लंघन करे ले। भोजपुरी के सबदन के ले के केहू दावा ना कऽ सकेला कि ई सबद भोजपुरी के हऽ कि अवधी के, मगही के हऽ कि मैथिली के? एक लोकभाखा के सबद रिस के कब दोसरा लोक भाखा के सबद बनि जाई, कहल ना जा सकेला? आज भोजपुरी में संस्कृत, हिन्दी, उर्दू अउरी अंग्रेजी के सबदन के संगे अवधी, मैथिली, मगही अउरी अंगिका के क्षेत्र में बोले जाए वाला जाने केतने सबद परियोग आ रहल बा। हो सकले काल्ह कुछ नया भाखा के नया सबद भोजपुरी के हिस्सा बनि जाओ।\nभारत में लगभग हर पढ़ल-लिखल आदिमी दू चाहें दू से अधिक भाखा जानत बा। एह कारन हर आदिमी के बातचीत में दू भा दू से अधिक भाखा के सबदन के परियोग अनजाने में हो रहल बा। एह कारन हर भाखा में दोसरा भाखा के सबदन के स्वीकार्यता बढ़ रहल बा। भूमंडलीकरण के कारन भाखा, संस्कृति अउरी क्षेत्रीय/भौगोलिक सीमा के बन्धन पहिलहीं से ढील होत रहल हऽ अउरी इंटरनेट जइसन तकनीक अउरी सोशल मीडिया जइसन विकल्प एह गति के बढ़ा रहल बा।\nआज हर आदमी इंटरनेट अउरी सोशल मीडिया के माध्यम से आपन बात रख सकत बा। आदिमी के आपन बात कहे के सामर्थ्य में अभूतपूर्व बढ़न्ति भइल बा। एह कारन आज हर भाषा में हर संभव बदलाव हो रहल बा अउरी भोजपुरी एसे दूर नइखे। अपनी हजार साल से अधिका के इतिहास में भोजपुरी में आज सायेद सभसे बेसी लिखात बा। केवनो दावा करे से पहिले ई शोध के विषय बा। बाकिर ई बात बहुत साफ-साफ लउकत बा कि इंटरनेट अउरी सोशल मीडिया के कारन बाकी सगरी भाखा नियर भोजपुरी पहिले से बेसी समावेशी हो गइल बा अउरी ई समावेशी स्वभाव भोजपुरी खाती बढ़िया साबित होई, एकर पूरा विश्वास बा।\nआज बहुत सारा माध्यमन से चिन्ता जाहिर कइल जा रहल बा इंटरनेट अउरी सोशल मीडिया के कारन भोजपुरी दोसरा भाखा के सबदन के परियोग आ भाषाई अपसंस्कृति के बढ़ावा मिल रहल बा। बाकिर ई चिन्ता के विषय नइखे।


प्रियंका त्रिवेदी जी के लिखल भोजपुरी कविता पापा कहेलन | जोगीरा\nHome भोजपुरी साहित्य भोजपुरी कविता प्रियंका त्रिवेदी जी के लिखल भोजपुरी कविता पापा कहेलन\nपरनाम ! स्वागत बा राउर जोगीरा डॉट कॉम प, रउवा सब के सोझा बा प्रियंका त्रिवेदी जी के लिखल आलेख पापा कहेलन, पढ़ीं आ आपन राय जरूर दीं कि रउवा प्रियंका त्रिवेदी जी के लिखल भोजपुरी कविता पापा कहेलन कइसन लागल आ रउवा सब से निहोरा बा कि एह आलेख के शेयर जरूर करी।\nलइकी चिरई हो ले,\nअगर इ साच ह तो\nखुले गगन में उड़े के\nहमनी भिरी पंख\nकाहे न हो ल,\nआपन सपना पूरा\nकरे खातिर हमनी\nके काहे लज्जित\nहोखे के पड़ेला,\nडर डर के काहे\nजिये के पड़ेला।\nआसमां के छूए खातिर\nहमनी के पिंजरा\nकाहे तोड़े के पड़ेला। \nप्रियंका त्रिवेदी जी\nलइकी दूं गो घर के\nरानी हो ली,\nगर इ साच ह तो\nहमनी के पराई\nहोंखे के हर घर\nमें एहसास काहे\nके दिलावल जा ला।\nसंस्कार और मर्यादा\nके बेड़ियन में जकड़ल\nकाहे जा ल।\nलइकी, लइकन के\nनया समाज बसा सकें\nके क्षमता रखेली सन।\nगर इ साच है तो\nकाहे हमनी के हर\nपल मजाक के पात्र\nबना वर जा ल।\nसरेआम यूं हे समाज\nद्वारा लज्जित हो\nखे के पड़ेगा।\nलइकी कमजोर ओर\nबेबस न हो ली सन,\nबिसरा देवेला मर्द\nबड़ा होख के बाद,\nनारी की शक्ति के\nजो दर्द सहकर जन्म\nदे सके ले मर्दन के त,\nआपन लाज बचावे\nखातिर उनकर संहारो\nकर सकेली सन।\nआपन मर्यादा में\nरहकर भी आपन\nपा ले ली सन।।\nपिछला लेखकेहू से कहिह मत | डॉ. आशारानी लाल\nअगिला लेखदिल्ली के जंतर मंतर पर जुटे सैकड़ो भोजपुरिया\nमनोज तिवारी ने द ड्रीम जॉब के लिए गाना गाया\nसखी रे बरसे सावन के बदरवा


2006 से 2013 तकले बेस्ट कॉमेडियन मनोज टाईगर – Anjoria\n2006 से 2013 तकले बेस्ट कॉमेडियन मनोज टाईगर\nJanuary 5, 2014 Editor फिल्म, मनोरंजन 0\nलगातार आठ साल से मिलत बेस्ट कॉमेडियन के सम्मान मनोज टाईगर क बारे मे बहुत कुछ कह जा ता. हाल ही मे लखनऊ मे भइल आठवाँ भोजपुरी फ़िल्म अवार्ड सम्मान समारोह मे बेस्ट कॉमेडियन सम्मान से मनोज के सम्मानित कइल गइल. दिनेश लाल यादव निरहुआ आ पाखी हेगड़े स्टारर “निरहुआ रिक्शावाला” फ़िल्म मे बताशा चाचा नाम का पड़ल कि आजु ले उनुका के सभे बताशा चाचा कहेला.\nथिएटर कलाकार रहला का चलते मनोज टाईगर हर तरह के किरदार जीवंत करे में माहिर हउवं. दर्शको लोग उनुका हर भूमिका के पसंद करेला. कॉमेडी से अपना कैरियर के शुरुआत करे वाला मनोज टाईगर “डकैत” से ले के “वीर बलवान” ले करीब एक दर्जन फिलिमन में खलनायको के किरदार क चुकल बाड़े. साथही अनेके फिलिम लिखहूं के काम करत बाड़ें मनोज टाईगर.\nबच के रहियो रे बाबा बच के रहियो रे\nग्लैमर क्वीन अवार्ड से सम्मानित भइली अर्चना सिंह


एकता कपूर तिरुपति के आशीर्वाद के साथ मनाएंगी अपना जन्मदिन! » Nirpakh Awaaz - ਨਿਰਪੱਖ ਤੇ ਆਜ਼ਾਦ\nPrevious फ़िल्म जंगली ने मनाया विश्व पर्यावरण दिवस!\nNext 42 दिन बाद जिनपिंग से फिर मिलेंगे मोदी, इन5मुद्दों पर होगी बात


निरहुआ के जलवा हर बेर का तरह एहू बेर माथे चढ़ल | Anjoria's Weblog\nनिरहुआ के जलवा हर बेर का तरह एहू बेर माथे चढ़ल\nPosted on फ़रवरी 11, 2012 by Anjoria\nभोजपुरिया बॉक्स ऑफिस के सरताज सितारा दिनेशलाल यादव निरहुआ के जलवा हमेशा का तरह माथे चढ़ के बोलत बा. लगातार पाँच बरीस से भोजपुरी परदा के सर्वश्रेष्ठ नायक रहल निरहुआ के जलवा एहू साल जारी बा. एह साल रिलीह उनुकर पहिलका फिलिम ‘खून पसीना’ बिहार आ मुंबई में शानदार बिजनेस करत बिया. एह फिल्म के मुम्बई के 45गो आ बिहार के 65 गो सिनेमाघरन में देखावल जात बा.\nफिल्म में निरहुआ के अभिनय आ एक्शन सीन के बहुते बड़ाई होखत बा. अतने ना फिलिम में उनुकर गाना ‘निरहुआ गंगा किनारे वाला’ सुननिहारन का कंठ पर बस गइल बा. फिलिम में निरहुआ के जोड़ी जमल बा पाखी हेगडे का साथ. निरहुआ खातिर दर्शकन के दिवानगी के आलम ई बा कि उनुका हर इंट्री पर दर्शकन के ताली बाजे लागत बा.\nफिल्म के मिलल सफलता खातिर अपना प्रशंसकन के धन्यवाद देत बाड़न निरहुआ. एह साल उनुकर रिलीज होखे वाली फिलिमन में अभय सिन्हा के बिदेसिया, रवि शर्मा के एक बिहारी सौ पे भारी, अभय सिन्हा के एक दूजे के लिए अउर दीपक सावंत के गंगा देवी के नाम बा.\nThis entry was posted in कलाकार and tagged निरहुआ by Anjoria. Bookmark the permalink.


Anjali Bharti All Song Lyrics » Hindi Note Book\nKhesari Rahiye Trending Me Pawan Rahiye Pending Me – Lyrics\nSeptember 26, 2020 August 26, 2020 by Arvind Maurya\nKhesari Lal Yadav और Anjali Bharti का यह गाना Lotus Music Bhojpuri यूट्यूब चैनल से रिलीज़ किया गया है जिसका नाम है – खेसारी रहिये ट्रेंडिंग में पवन रहिये पेंडिंग में (Khesari Rahiye Trending Me Pawan Rahiye Pending Me) | इस गाना को लिखे है Pawan Pandey जी जबकि म्यूजिक दिए है Shankar Singh जी | निचे आप इस गाना को सुन सकते है –\nBhatar Marela – भतार मारेला (Khesari Lal Yadav) Lyrics\nखेसारी रहिये ट्रेंडिंग में पवन रहिये पेंडिंग में – लिरिक्स\nट्रेंडिंग में !\nपेंडिंग में !\nनाही सोचनी की अईसे बदल जईबू\nजहिया पियवा के घरे तू चल जईबू\nचल चल चल च च च चल जईबू !\nडाल के हमरा प्यार के सुगी पेंडिंग में\nयरउ तुहि रहबs ट्रेंडिंग में भतार रहीहे पेंडिंग में\nकरेजऊ तुहि रहबs ट्रेंडिंग में भतार रहीहे पेंडिंग में\nतू ना मिलबु नs !\nतs हम छुई दे रो देब !\nआई हो दादा !\nनैन नैन ..!\nबड़ी भाग से मेस्सेंजर पर भेटईलु\nढेर दिन बाद रिप्लाई जान कईलू\nअरे यरउ नाया शादी के असर रहे हो\nपियवा के हमरा हमरे पs नजर रहे हो\nमिलता ना माजा मैसेज सेंडिंग में\nऐ जानू तुहि रहबs ट्रेंडिंग में भतार रहीहे पेंडिंग में\nयाद आवेला तोहार मन पगलाला हो\nपगलाला हो !\nजान अन्न पानी कुछु ना घोटाला हो\nकुछ दिन कम धरs जल्दी हम मिले आईब हो\nमन भर प्यार करिहs तबे हम घरे जाईब हो\nखोलs ना किली के चक्का आसान रही लेंडिंग में\nखेसारी तुहि रहबs ट्रेंडिंग में पवन रहीहे पेंडिंग में\nखेसारी तुहि रहबs ट्रेंडिंग में पवनऊ रहीहे पेंडिंग में\nBaat Debu Parsadi Mein (Khesari Lal Yadav) Lyrics\nOctober 2, 2020 August 22, 2020 by Arvind Maurya\nKhesari Lal Yadav और Anjali Bharti का यह सुपरहिट गाना SRK Music यूट्यूब चैनल से रिलीज़ किया गया है जिसका नाम है – बाँट देबू परसादी में (Baat Debu Parsadi Mein) | इस गाना को लिखे है अजीत हलचल जी जबकि म्यूजिक दिए है शंकर सिंह जी | निचे आप इस गाना को सुन सकते है –\nRed Lipstick (Khesari Lal Yadav) Lyrics\nबाँट देबू परसादी में – लिरिक्स\nप प पर पर परसादी में …!\nपरसादी में …!\nलभरवे से लागी !\nअरे दिलवा तू दिहलू यार के\nप्यार पियवा से करबू का बादी में\nतs का बाँट देबू परसादी में\nअईहे जब बरात लेके सोचब बलमुआ के बारे में\nअभिये से जिहि काहे टेंशन लेके कपारे में\nटेंशन लेके कपारे में !\nगोरी करs जनि जियान धन जोगाये के चाही\nजे एतना खर्चा करी ओकरो कुछ भेटाये के चाही\nमाजा बा अभी अकेले में जूठ खेले खाये के बेरा में\nनईहरे में बसब नाही फसब ससुरवा के फेरा में\nफसब ससुरवा के फेरा में !\nतs केतनो रोवबु गईबु यरवा के भुलाये के परी\nबुझतानी की बाड़s उस्तादी में\nSarkar Chalaile Ba (Khesari Lal Yadav) Lyrics\nOctober 1, 2020 August 11, 2020 by Arvind Maurya\nKhesari Lal Yadav और Anjali Bharti का यह सुपरहिट लोकगीत Khesari Music World यूट्यूब चैनल से रिलीज़ किया गया है जिसका नाम है – सरकार चलईले बा (Sarkar Chalaile Ba) | इस गाना को लिखे है पवन पांडेय जी जबकि म्यूजिक दिए है शंकर सिंह जी | निचे आप इस गाना को सुन सकते है –\nसरकार चलईले बा – लिरिक्स\nसरकार चलईले ! चलईले !\nसरकार चलईले बा !\nऐ देवर जी !\nदेखी ना !\nतनी धरईबू तs हम देखी !\nभईस दुही तs सेनिटाइजर लगाके दुही\nखोखु मत ना तs उठा ले जाई\nई सिस्टम सबका मोबाईल में कईले बा सरकार चलईले बा\nकईले बा तंग ई तs नतिया के बेटा\nऐ देवरु ! हमके मरद से मिले ना देता\nएकरा के तू दs नाही गाली भऊजी\nएक बार अउर लगईबु !\nऐ देवर जी ! इहे बनल बाटे रोड़ा\nकहतानी जनरेशन करs थोड़ा भऊजी\nभईया आ जईहे धs लिहs कोरा भऊजी\nलास्ट एक बार अउर लगावs तs !\nनाई तs पुलिस धास्ब


इमली के बीया / विद्यानिवास मिश्र - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nइमली के बीया / विद्यानिवास मिश्र\nलइकाई के एक ठे बात मन परेला त एक ओर हँसी आवेला आ दूसरे ओर मन उदास हो जाला। अब त शायद ई बात कवनो सपना लेखा बुझाय कि गाँवन में जजमानी के अइसन पक्‍का व्‍यवस्‍था रहे कि एक जाति के दूसर जाति से संबंध ऊँच-नीच पर कायम ना रहे, ना रुपया-पइसा के लेन-देन पर। ओ व्‍यवस्‍था में सबकर सब प हक रहे आ कहू ओ में दखल ना दे सकै। बियाहे में, जनेवे में, बाँसे के छितनी, बाँसे क डाल बनावे वाला धरिकार बसैं। ओनहन के जजमानी बँटल रहै। जवन गाँव ओनकै जजमानी के रहै ऊ गाँव उनुकर गाँव हो जाय, ओही किसिम के मिल्कियत ऊ मानैं। एक बेर अइसन भयल कि हमरे गाँव के जजमानी वाला धरिकार हमरे लग आयल। बोलल कि बाबू एक ठे कागज बनाय दें, हम ई गाँव पाँच बरिस खातिर बंधक रखल चाहतानी, पाँच रुपया में। हमरा बड़ा किरोध आइल कि ई कवन गाँव के बंधक रखे वाला! त बोलल कि बाबू गाँव पर सबकर आपन हक होला, हम आपन हकवे नू बंधक रखतानी, दोसर आपन हक रखो, हमके कवनो गुरेज नाई बा। खैर कागज बना देहली, ऊ गाँव बन्‍हकी रखलैं, कब छोड़वलैं भगवान जानैं। तब त हँसी आइल, आज सोचींले त मन उदास हो जाला कि का हम अपने गाँव प ओ हक के दावा क सकीलें? जवने गाँव के पानी पियलीं, जवने गाँव के बयार साँसे में भरल, जवने के धूर-माटी में बड़ भइलीं, जवने के आमे के बगइचा में जेठ के हलकारत लुक्‍कड़के कुच्‍छू नाई बुझलीं ओह गाँव के का हम आपन कह सकींले? बरिस का बकरस बीत जाला ओ गाँव में जाय के मौका न लागेला। कइसे कहीं ऊ गाँव हमार ह आ ईहो कइसे कहीं कि ऊ गाँव हमार ना ह। ओ गाँव के लोगन के जवन प्‍यार-दुलार-आदर मिलल बा, कइसे कहीं कि ऊहे प्‍यार-दुलार-आदर हम ना हईं।\nराप्‍ती नदी के कछारे में बसल गाँव, नगीच से नगीच सड़क तीन कोस, आज-काल्‍ह के नाप-जोख में 10 कि.मी. लामे, नगीच से नचीग रेलवे स्‍टेशन पाँच कोस, माने लगभग सोरह किलोमीटर लामे, गाँव के पछिम ओर एक कोम प राप्‍ती नदी आ पुरुब ओर एतने दूरी पर गोर्रा, राप्तिए नदी से निकलल एक ठो शाखा। बाढ़ आवे त दूनो नदिया एक हो जाय। अपने गाँव के गैंड़ा नाव लागे, ऊहे सड़क ले चलि जाय। बाग-बगइचा सब पानी में डूबि जाय, बाढ़ि निकल जाय त अइसन पानी खेतन में आवे कि खाद दिहले के जरूरते ना रहि जाय। उपरे-उपरे अनाज छींट दें त ऊ छतियाफार उपजे। बाढ़ तब एक साल आँतर देके आवे। जवना साल ना आवे तवने साल रहर अइसन उपजे कि ओ में गाइ-भँइस त लुकाइए जाय छोट-मोट हथियो लुका जाय। कछरा में रहरी-रहरी अदमी कोसन चल जाय, पते ना लागे। गाँव के पुरुब ओर आमे के बगइचा रहला। सबसे छोर प हमरे घर के बाग रहल। सज्‍जी बिज्‍जू आम रहल आ बड़ा पुराना। चिनियवा आम फरे त गाड़ी के गाड़ी आमें आम, करियवा में आम कम आवे, बड़ा मोट ओकर छिलका रहे बाकिर रस बड़ा गाढ़ रहे। जरलहवा आम बड़वर रहे, आधा बिजली लगले से झुराइल रहे आ ओकरे नाते ओकर अजबे सवाद रहे। मिठवा गोपुली एक जड़ में दू आम रहल। एक ठो आम रहल जवन कच्‍चे मीठ रहे आ पाके त ओमें कीड़ा पर जाय, आ एक ठो मुदियवा आम रहे, छोटे होखे आ कठेसे होखे बाकिर बहुते मीठ। कवनो के सवाद दोसरे के सवाद से ना मिले। गाँवो के ईहे हिसाब रहे। केहू के गुण दोसरे में ना मिले, गुण दोसरे में ना मिले, गुण अलगे, चेहरो अलग, सुभावो अलगे, चलवो अलगे। ओ बगइचा के बीच में एगो पीपरे के पेड़ रहे ओके घंटहवा पीपर कहल जाय आ ओके नीचे जात के लरिका सब डेरायँ। ओही बगइचा से होके प्राइमरी स्‍कूल में जाय के रहे। प्राइमरी स्‍कूल दोसरे गाँव में रहे, ओके बीचे मरगा नाला रहे बाढ़ में ऊहो नदी हो जाय। कम पानी रहे त केकरो कान्‍हे प, ना त लकड़ी जोड़ के नाव बना के पार कइल जाय। पता ना कहाँ के जलकुंभी आ गइल कि सुख गइल कि सुख गइल ना त तनी-मनी पानी गर्मियों में रहे। ओही मरगवा के सटले तीन-तीन गाँव रहे। दखिन सीवान पा गोपलापुर, पछिम सीवान प दुलारीआ कोनाहे पछिम-उत्‍तर दीवाँ आ दिक्खिन के ओर कोनाहे डुमरी।\nहमार गाँव सबके बीच में रहे आ सबसे तनी ऊँचो रहे। हमरे गाँव में सबसे नीमन बात ई रहे कि सब जाति आ व्‍यवसाय के लोग रहल। पाँच घर बढ़ई, चार घर लोहार, चार घर नाऊ, पाँच घर दखिनहवा चमार, एक घर चमड़ा के काम वाला चमार, तीन घर तेली, पाँच घर कलवार, तीन घर कोंहार, तीन घर माली, दू घर लाला, दू घर सकलदीपी बाम्‍हन, एक घर पुराहित, सबसे ढेर घर अहीरन के, मलाहन के आ मुड़ेरी लोगन के। मुड़ेरी लोग अधिकतर बंगाल में, असम में नाय चलावे, तिजारती बड़की-बड़की नाय। होली के अरीब-करीब घरे आवें आ जतना दिन गर्मी रहे ओतना दिन ओनहन के बंगाल, असाम के जादू के खीसा गाँव के बयारि में लहरात रहै। उनके घर के मेहरारू कुटनी-पिसनी के काम करैं। ओ में से एक मेहरारू आन्‍हर रहल। हमरी घरे आवे आ चाकी प दाल दरै, पिसान पीसे आ कबो-कबो हमन के कथो-कहनी सुनावे। बिना केकरो मदद के ऊ चलि आवे। हमरे घर हरवाह मलाह रहत रहलन भा चमार रहलन, बाकी सिलवाह त सुखई रहले, उनके पहिले उनके बाप रहले दुल्‍हर। सुखई काका के बड़ी रोब रहे। ऊ बाहर के बखार से महीने-महीने खोराकी में अनाज लें आ बड़ा अधिकार से हिसाब माँगें। हमरे घर के पिछवारे बढ़ई के घर रहे। ओमें से हरबंस हमरा साथे बढ़तो रहले। पछिम ओर कोंहरे के घर रहे आ ओमें से रघुन्‍नन हमरा साथे रहले। उत्‍तर के घर सुन्‍नर लोहार के रहल ओ घरे के मटेल्‍हू के माई के हमरे घर में बड़ा दखल रहे। हर काज-परोजन में ऊहे पतुकी, घइली, कोसा, कसरा बनाके दें। दिया-दियारी में दिया बनाकें दें हमहन के, माटी के जाँता-जाँती, छोट गाड़ी बना के दे आ खूब लड़ें। बियाहे-उयाहे में मड़वा में हाथी रखाय। ओ प कलसा रखाय। अपना पतोह के आगे क के जब हाथी कलसा लेके आवें त ओके परिछन होवे आ ओ परिछन में ओके नखरा देखे लायक रहे।\nहमरे घरे के उत्‍तर ओर बिरजू अहीर के भाई-बंद रहैं। एक कोना में सरनाम-बिसराम रहले। ओकरा सटले मलाहे के घर रहे। एगो सोखा रहले बिरजू। ऊहो हमार हरवाह। उनकर चार भाई में एगो टहल रहले। टहल बहू आ बिसराम बहू में दिन के आँतर भले पर जाय बाकी सबेरे-सबेरे संवाद शुरू होखे त दतुअन मुँहे में रह जाय आ गारी-सराप के कवनो कोटि बाकी न रह जाय। दूनो जने अपने-अपने घरे के छोर तक आ जायँ। ना कबो हथापाई भइल ना झोंटा-झोंटउअल, खाली गारी-संग्राम होखो आ जब दूनो थकि जायँ तब उनुकर दतुअन पूरा होखे। हमार दादा पूजा करे बइठें आ महाभारत शुरू हो त कहैं कि अब शास्‍त्रार्थ शुरू हो गइल। बिरजू अहीर के एक लड़िका बलराज आ फिर दू लड़िका दिलराज-लखराज। दिलराज कुछ दिन ले हमरे घरे नौकरो रहले आ लालटेन बुतावे के होखे त ऊ बजाय बाती नीचे करे के मुँह से फूँक के बुतावल चाहैं। ऊ रंगून कमाय गइलें आ ओहीजा अलोप हो गइलें। एसे, उनुकर माई लखराज के माई के नाँव से जालन जाय लगली। ऊ हमरा मतारी के सखी रहली। लखराजो संसार से चल गइले। उनके एक ठे बेटी रहल ऊ हमरा दीदी के सखी रहे। लखराज के माई के ई नियम रहै कि हम छुट्टी प आईं त बढ़िया दही जमा के ले आवें। काजो परोजन के ऊहे दही जमावें। उनुकर हथौटी दही जमावे में मशहूर रहल। उनुकर जमावल दही के सवाद अबहींले जीभे में लागल बा, कवनो दही ओकरे आगे नीक ना लागे। हमरे घर के परुष शिवधनी अहीर के घर रहे आ दूनो के बीच में डीह बाबा रहले, जिनकर पूजा दुखहरन चमार करें। उनुकर उफली आ तासा के बिना कवनो शुभकार्य होय ना। उनके बेटा हमरे ईहाँ बाद में हर चलावत रहले आ उनुके घर के रमेश बहू सउरी में धगड़िन के काम करत रहली। हमार जनम उनही का हाथ भइय। तब छट्ठी ले त ऊहे चमाइन सउर सम्‍हारैं, ओकरे बाद नाउन सम्‍हारैं। हमार नाऊ रहले जगरोपन। बड़ा सोझवा। ऊ जतने सोझवा, उनुकर मेहरारू ओतने मुँह के तेज आ रोअनी। हमार जनम खिचड़ी के दिने भइल रहे आ ओ साल बाढ़ अइले के नाते तनी-मनी अकाले के स्थिति रहल। आधा गाँव खिचड़ी बनल-हमरे जनम में जवन पइसा लुटावल गइल ओही से। गाँव में लोग के हमरे ऊपर प्‍यार बहुत रहल। गाँव भर में हम बाबू कहल जाई। अधिक उमर वाली लरिका मानैं आ उनुकर पतोह चाहे कतनो सेयान होखैं, देवरे मानैं। हम साते आठ बरिस के रहलीं तबे देवर मानके अइस चुहल करैं कि हम लजा जाईं। ओमें कई ठे त बहुत त बहुत ढीठ रहली। हम चार साल के रहलीं कि नागपंचैया के दिने शिवधनी बहु पँचरंगी पहिर के निकलती। हम बाबा से कहलीं कि एही से आपन बियाह करब। बाबा कहलें कि कुजात हो जइब। हम जिद पकड़ली त शिवधनी कहले कि अच्‍छा भाई, आज से ई तहरे मेहरारू भइल। ऊ महरारू का भइल आफत हो गइल। हम पढ़े जाईं ओही रास्‍ता से त ऊ अपना लइकन के ललकारैं, देख, तहार दादा जा तारैं, हम तेजी से भाग जाईं। ओ लरिकाई के भूल के खामियाजा जले हमे पढ़त रहलीं-हाई स्‍कूल, इंटर में-तले भरलीं। हम ए गोजी-प्रसंग के गोपन रखल चाहीं जवना के ऊ उघार दे। हम के बड़ा संकोच होखे। हमार बियाह भइल त शिवधनी बहू दही लेके अइली। हमरा पत्‍नी से भेंट भइल त कहली कि देखीं रउए हमार लहुरी सौतिन हईं। फेर लाज-संकोच चल गइल आ एक सहज हँसी-मजाक बन गइल।\nगाँव के नाँव काहे पकड़डीहा पड़ल एकर हमरा कवनी जानकारी त ना बा, बाकिर गाँव के दाखिन एगो पकड़ी के पेड़ रहल। कबो शायद बड़वर रहल होई। ओहिजा हमार खरिहान रहल, ओके दखिन काली माई के थान रहल। जइसन सज्‍जी जगह होला ओहिजो कवनो मूर्ति ना रहल। खाली माटी के हाथी-घोड़ा बदलल जालेसाले साल, जवन उनके सवारी के बोध करावे ले। कुआर-चइत में फूले के रथ चढ़ावल जाला। मालिए लोग के काम ह ई। केहू के बियाह-शादीपड़े त काली माई के थाने गइल जरूरी। काली माई, डीह बाबा, बरम बाबा हर गाँव में रहेले आ उनुकर थाने के पूजा होला। ओइजा कवनो मूर्ति ना होखे। हमरे गाँव में कवनो जमाने में बीर बाबा रहले। माने यक्ष के पूजा होत रहल। हमार एगो खेत रहे, बरेतन नाम के, उहाँ एगो बरगद के पेड़ रहे। ओही बरगद के नीचे बीर बाबा के थान रहे। खीसा-कहानी में लोग उनके नाम इयाद करे। बाकिर ऊ पेड़ हमरा बचपन के खाली यादगार बन गइल रहे।\nजवने घर में हमार पैदाइस भइल ऊ कच्‍चा रहे। ओकर बहुत सपना अइसन इयाद रह गइल बा। खाली एक प्रसंग अबहीं ले इयाद बा। शायद हमरे मन प परल पहली छाप ह ऊ। हम ढाई-तीन बरिस के रहल होब। पच्छिम ओर दलान रहे। ओही दलान में भाई-बहिन अधपाकल फरुही (इमली) खइलीं। हमसे ओकर बीया घोंटा गइल। हमरे दीदी के चिंता भइल कि इमली खइले सब रोकेला, एके बतवलो ना जा सकेला आ ई बियवा जामी त का होई! कई महीना ले ओ बियवा के अँखुअइले के अनेसा बनल रहल। बियवा लाईं जामल, कहीं भितरे-भीतरे ऊ अइसने किसिम के पेड़ बन गइल जेके बारे में बतावल बहुत मुश्किल बा। हम गाँवे में ना रहीलें बाकिर ओही पेड़वा के करने गाँव हमरे भीतर रहेला। ओ पेड़वा के सोर बहुत नीचे चल गइल बा, भीतर बहुत गहिरे चल गइल बा।\nआज लोग कहले प पतियाई नाईं कि पिछड़लो कहायेवाला गाँव अइसन मेल-जोल के गाँव हो सकेला जइसल हम देखले हईं। ई नाईं कि राग-द्वेष ना होखे, आपस में कलह ना होखे, एक दूसरे के बारे में एहर-ओहर के बात ना होखे, गोहे-बेगाहे झोंटा-झोंटउअल ना होखे, गारी-सराप ना होखे-सज्‍जी रहल, अइसन-अइसन पंचाइत हमरे बाबा के सामने आवे जवने के गवाह ए दुनिया मे मौजूदे ना होखे - केहू कहे कि फलनी अपने नइहरे के भूत हमरे ऊपर चला देले बाटिन, केहू कहे कि ई हमरे ऊपर टोना क दिहले बा। तब टोनहिन के नाम एक ठो आतंक रहे। संयोग से हमरे गाँव में कवनो टोनहिन ना रहल, बाकिर माई-ओई दोसरे गाँवे के टोनहिन के बारे में चेतावें कि ओनके नजरन में मत परिह। ओसहीं एक धोकरवहा के भय रहे कि बड़वार झोरामें ऊ लरिकन के उठाके चल देला। जवने बगइचा से होके स्‍कूल जाईं ओ बगइचे के बारे में हजारन किस्‍सा रहे। ईं सब रहल। पुराने जमाने के त जुलुम के किस्‍सा रहबे कइल अपना सामन हूँ हम जमींदारी के जुलुम कुछ-कुछ देखले रहीं। ई इच्‍छा रहल कि हमनी के ओ गाँव जमींदार नाईं रहलीं। बाकी के जाने कतना पुश्‍त से हमरे घर के बूढ़ मुखिया रहले आ हमरे बाबा के दावा रहे कि हमरे गाँव से केहू के रपट थाना में नइखे गइल। झगड़ा-फसाद के निपटारा गाँवे में हो जाय। बाबा घंटो लाग के भूत-प्रेतन के पंचाइत निपटा दें। ई जरूर रहे कि हमन के ओ गाँव में इज्‍जत रहे, आसो-पास के गाँव में। धन-दौलत के नाते ना, ना अउरो कवनो अधिकार के नाते। खाली एसे जे अइसन पंडितन के घर रहे जजे केहूके दुआरे गइले ना, कवनो रजो के नेवताना खइले, जे के कवनो धरम-करम के बारे में पूछे के होखे ऊ हमरे घर आवे। आ ईहे नाहीं, पटवारी के कागज में कुछ गलती होय त होय, हमरे बाबा के याददश्‍त में गाँव के धूर-धूर के नक्‍शा अइसन साफ रहल आ सात-सात पुश्‍त के कुर्सीनामा अतना साफ रहल कि लोग उनके बात के यकीन करैं। नेम रहल कि बाबा सबेरे दिशा-मैदान जायँ त एक फेरा अपने सज्‍जी खेत के त लगाइए लें। पूरा गाँव के खेती के हिसाब लगा लें आ कहाँ का करे के बा, कवन कमी बा एकर हिदायत हरवाहे के दे दें। उनुके साथे हम बहुत हिलगल रहलीं। उनही के साथे जागीं-सूतीं, ऊहे हमके महाभारत, रामायण के किस्‍सा सनुवलैं आ गाँव भर के कुर्सीनामा त सुनइबे कइले, गाँव के आस-पास के लोगन के पूरा इतिहास, 57 के बदअमली के इतिहास, जे लोग के जमींदारी रहल, सगउर के बड़का घर के इतिहास-पूरा सिलसिलेवार बतवले। हम काफी सेयान हो गइली त जनलीं कि हमार सग बाबा ना हवें, हमरे बाबा के बड़का भाई हवन।\nओ समय हमरे गाँव में बाजार ना लागत रहे। बाजार सोमारे-सोमार बगल के गाँव बिसुनपुरा लागत रहे आ सोमार के बाजार कइले के नजारो एगो नजारा रहे। जगह-जगह देखे में आवे कि ओगाँव के मेहरारू से अँकवार लेके भेंटत बाड़ आ जरिके में गोहरी के आग मतिन सुनगत बाटिन। दुई चार बून आँसू गिरा के फेर हँस-हँस के इनके-उनके बारे में नीमन-बाउर बतियावत बाटि न। बजार गइले के एगो उमंगे अलग रहे। अपने छोटके दादा के साथे बजारे जाईं आ धुधी गाँव के हलुआई मिठाई बेचे आवे। उनके से गुड़ के बताशा लेईं। ऊ गुड़ के बताशा हम फेर अब कहीं गाँव में देखींला नाईं। बड़े-बड़े शहरन में गुड़ के फैशन आवता बाकिर गुड़के बताशा के सोन्‍हाई अब केहू का जानी, गाँवे के सोन्‍हाई अब केहू का जानी! ई सोन्‍हाई आवेला मनई के हाथे के कवनो परस से, ऊ परस अब गायब हो गइल, मनई मन से अगर मटियो छुवे त ऊ सोना हो जाई आ अगर कुभाव से सोनवो छुए त माटी हो जाई गँउओ त बटले बा, भूगोलो में बा, सन 57 के इतिहास में बा, बाकिर गाँव में जवन रिश्‍ता के पारस परस रहल ऊ नाइँ बा। हालाँकि, चाहे हमार भरमे होखे, हम आठ-दस साल पहिले गया जाय के पहिले गाँवे गइल रहीं, गाँव के पितरन के नेवते के रहल कि चलीं सभे गया, त गाँव में कवनो घर ना बचल जहाँ के लोग अछत देबे ना आइल होखे। देखलीं कि जवन चेहरा फूले मतिन खिलल रहले तवन मुरझा गइला। जहाँ बतीसी झलकत रहल उहाँ गाल पचक गइल। जवना हाथे में पछेला रहल ऊ हाथ सून हो गइल। शिवधनी बहू आधा पागल हो गइल रहली। नया-नया नड़िका बइले जिनके चेहरा से उनके बापे के चेहरा याद आइल आ उनके बापे के नाँवे से बोलवलीं। गाँव के लोग के अजगुत लागे कि हमके सबकर नाँव इयाद था। नाँव कइसे न याद रहो? हर नाँव के साथ कवनो खट-मीठ-तींत बात टँकल बा।\nएक बेर हम कोशिश कइलीं कि गाँव में अपने प्रयत्‍न से पंचायती व्‍यवस्‍था विध-विधान से हो जाय। आठ-नौ गाँव के बड़ पंचायत बनवलीं, बिना कवनो सरकारी सहायता के। पंचायत के चुनाव आ कार-बार दुइ साल चलवलीं लेकिन ऊ सपना अस टूट गइल। हम अपने जवानी के जोश में ई ना समझलीं कि जवन ऊपरी ठाट-बाठ से, हेल-मेल से विधान बनेला ओमें कवनो सत लाइँ रहेला। जवन पुश्‍त-दर-पुश्‍त से चल आइल बा ऊ अबो कवनो ना कवनो रूप में चलत बा। मंडल के नगाड़ा के बावजूद। काहे से कि ओकरे बिना कुछ नाइँ चली। अइसन नाइँ होत त अतना घरे का अच्‍छत हमरे अँजुरी में कइसे आवत! आखिर सबके भरोसा रहल कि हम पुरान मनइन के अबो इयाद रखीलें, चाहे ऊ शिवभजन बढ़ई हों, गंगादीन अहीर हों, मुंशी बलराम लाल हों, शिवशरण हजाम हों, अपने बौड़मपन बदे अलग छाप लिहले राजा हों, कानून छाँटे वाला लोचन मलाह हो, दुकानदारी में उस्‍ताद रामदास हों, रघुबीर आ उधई के बहिर जोड़ी हो, अपना खइले के अनुपात में भार ढोवे वाला बीपत कोहार हों, सबके आगे अलग किसिम के बुद्धि के बात करे वाला शिवधनी अहीर हों, सबकर कहीं अलग-अलग रूप आ सबकर कहीं अलग-अलग रिश्‍ता मन में टाँकल बा। ओही तरें लखराज के माई, रामअवध के माई, बिहारी के माई, ढुनमुन फुआ, भनमतिया के माई, एक ओर आ दुसरी ओर चुहुल करे वाली ओ समय के दू-दू तीन-तीन लरिकन के महतारी, बाकिर गाँव के रिश्‍ता में भौजी लागे वालिन के सहज स्‍नेह के रूप, उनके चुहल, उनके एक से एक दावा - ईहे सब जोर-जार के गाँव हवे आ ओही के आपन गाँव कहि सकींले। जहाँ छप्‍पर रहल उहाँ पक्‍का मकान उठ गइल, जे दुब्‍बर रहल से जब्‍बर हो गइल, जे बोल नाइँ पावत रहे से बड़का नेता हो गइल, ई सब गाँव के नक्‍शा चाहे होखे, गाँव होइबो करे त आपन गाँव ना ह। अब सड़क हमरे बगइचा से होत अउर आगे चल गइल, गोर्रा पर पक्‍का पुल पर गइल, गाँव में कई ठे चाय के दोकान हो गइल, कौनो समय रहल कि दूध आ माठा बिकात रहल। अब सितुही भर दूधे के चाय बिकाता। कवनो समय रहल कि जाति रोटी-बेटी ले रहल। हमरे गाँव से उजर के दूसरे गाँव में बसल एगो पठान चाचा रहलें। एक दूसरे के खेयाल अइसन रहे कि ऊ हमन खातिर एक ठो अलग ओसारा में जगह, भोजन बनावे के बर्तन-भाँड़ समेत रखलें रहन। हमरे घर के बियाहे में आके कार-बार सम्‍हारैं आ सब सुन ताटीं कि गाँव बदल गइल बा, गाँव में बिजुली पहुँचि गइल बा, गाँव के दखिन बान्‍ह गइल बा, अब बाढ़ आवे ना, अब गाँव में साँवा कोदो टाँगुन ना होला। अब गाँव में कवनो कोल्‍हू ना बा। ऊख न पेराला आ गुड़ पकावे वाला कड़ाहा में आलू भंटा ना पकावल जाता, पाक कड़ा प जवन घिंटउड़ा गुड़ होखे, ओकर कहीं नाँव ना केहू जानेला। दूध डेयरी में चलि जाला। लखराज के माई के दही सपना हो गइला। गाँव में दुआरे-दुआरे बहुत कम पोंछ लउकेले। बैलगाड़ियो अब एकाध ठो टूटल-टाटल पड़ल होइहें। ई हो सही बा कि अब ओतनी भुखमरी ना होले, बाकिर गाँव से अब चौतल उठ गइल। पचइया के दंगल उठ गइल। केहू चिक्‍का नइखे खेलत। कबड्डी त इब राष्‍ट्री खेल मु शुमार हो गइल। गुल्‍ली-डंडा के पता ना कवनो निशान बचल बा कि नाइँ। अब पटरी सेल्‍ह से कहाँ चमकावल जात होई! कहाँ खड़िया के रोशनाई बा! का ओ प नरकुल के कलम से लिखल जात होई-बड़ का सुन्‍नर-सुन्‍नर अच्‍छर-का ई सब बीत गइल, का कबो ई सब बीती? हमरे लेखे पकड़डीहा त अबो 'सदा अनंद रहे एही द्वारे' के असीम बा आ कदम के गाँछ चाहे कट गइल होखे 'झुलुहा पड़े कदम के डरिया' में अबो गाँव के रेखिया उठान उमिर जियतार गीत बनके गूँजेला। हम पकड़डीहा के निवासी हईं, ईं कहसे कहीं! खाली घर बा, दुआर बा - एसे कइसे कहीं! एतना जरूर कहब कि पकड़डीहा हमरे भीतर बा, ओकर कब्‍जा ताजिंदगी बरकरार रही। ओकरे साथे-साथे उहाँ रहे वाला लोगन के हको ओइसने बनल रही। ऊ हक हम कतना दे पाइब ना कह सकीं, बाकिर ओ हक के हम देनदार हईं, ई समुझ के हम अपना के ओ लोग के बनिस्‍पत अधिका भाग वाला मानींले जेकर कवनो जर-सोर नइखे रह गइल आ जेकरे ऊपर केहू के हक नाइँ बनत बा।\n"http://gadyakosh.org/gk/index.php?title=इमली_के_बीया_/_विद्यानिवास_मिश्र&oldid=36112" से लिया गया\nइस पृष्ठ का पिछला बदलाव2सितम्बर 2018 को 11:13 बजे हुआ था।


प्रधानमंत्री ग्राम सड़क योजना के गड़बड़झाला के जाँच करावल जाव – टटका खबर\nप्रधानमंत्री ग्राम सड़क योजना के गड़बड़झाला के जाँच करावल जाव\nकेन्द्रीय ग्रामीण विकास मंत्री जयराम रमेश माँग कइले बाड़न कि उत्तरप्रदेश में प्रधानमंत्री ग्रामीण सड़क योजना में भइल गड़बड़झाला आ बंदरबाँट के जाँच सीबीआई से करावल जाव. मुख्यमंत्री अखिलेश यादव के लिखल चिट्ठी मे जयराम रमेश ई माँग कइले बाड़न. आरोप बा कि राहुल गाँधी का चुनाव क्षेत्र सुल्तानपुर में सड़क बनावे के नाम पर करीब अढ़ाई करोड़ के घोटाला भइल बा.


निर्देशक ओम प्रकाश यादव के सम्मान – Anjoria\nभोजपुरी फिलिम “सजना मंगिया सजाई द हमार” के लेखक निर्देशक ओम प्रकाश यादव अनेके हिंदी धारावाहिक आ फिलिमन में बतौर लेखक आ सहनिर्दशक काम क चुकल बाड़े.\nपिछला दिने ओम यादव के कल्याणजी जाना कांदिवली, मुम्बई में आयोजित दार्शनिक मुम्बई प्रेस मीडिया अवार्ड 2013 के सम्मान समारोह में सम्मान चिन्ह देके सम्मानित कइलन. एह कार्यक्रम के आयोजन “पानी बचाओ और बेटी बचाओ” अभियान के तहत भइल रहे.\nएह मीका पर बॉलीवुड आ पॉलीवुड के अउरिओ लोगन के सम्मानित कइल गइल.\nबंगला से भोजपुरी फिलिमन का ओर अइली मोहिनी घोष


इतिहास बने जा रहल बा भोजपुरी सिनेमा में – Anjoria\nफरवरी 11, 2011\nएकही फिल्म में चाचा भतीजा के प्रस्तुत करत भोजपुरी फिल्म “सामने वाली से नैना चार हो गइल” में चाचा भतीजा के एकही साथ नायक का रुप में पेश करि के एगो इतिहास बनावे जा रहल बाड़न मशहूर फिल्मकार रमेश नैयर. फिल्म में एह चाचा भतीजा का साथ नायिका का तौर पर नवोदित अभिनेत्री लिजा मलिक आ अनुमिता सुमन रहीहें. चाचा भतीजा दोसर केहू ना भोजपुरी सिनेमा के मेगा स्टार मनोज तिवारी आ उनुकर भतीजा उत्तम कुमार हउवे. फिल्म में शक्ति कपूर, मनोज टाइगर, संजय पाण्डेय, अवधेश मिश्रा, विकास सिंह, आ ब॓जेश त्रिपाठी शामिल बाड़े. निर्देशन हैरी फर्नाण्डिज करे जा रहल बाड़न आ संगीत लाल सिन्हा के रही. पिछला दिने मुंबई के “होटल नवटेल” में जब फिल्म के मुहुर्त करावल गइल त भोजपुरी फिल्म जगत का साथ साथ हिन्दी फिल्म जगत के दिग्गजो मौजूद रहले फिल्म के टीम के शुभकामना देबे खातिर.\nभोजपुरी सिनेमा के खिसियाइल नौजवान दीपक दूबे


चबा ना सकीं त चभुलाई काहे ना (बतकुच्चन – १५३) – Anjoria\nचबा ना सकीं त चभुलाई काहे ना (बतकुच्चन – १५३)\nMar 25, 2014 बतकुच्चन\nरंग बरसे भींजे चूनर वाली वाला गाना के एगो लाइन आजु बरबस याद आवत बा कि चाभे गोरी के यार बलम तरसे रंग बरसे. आ साथही याद आवत बा लइकाईं में सुनल एगो कहानी के बाल नायक के बोल कि सात गाय के सात चभोका, चौदह सेर घीव खाँउ रे, कहाँ बारे तोर बाघ मामा एक तकड़ लड़ जाउँ रे.\nफगुआ बीतला अबहीं कुछे दिन भइल बा आ ओकरा मस्ती के खुमार अबहीं ले बनल बा. एह बीच बुढ़ऊ फेरू छरिया गइल बाड़न. आ उनकर छरियइलके हमरा के मजबूर क दिहलसि चभोका पर चाभी भरेला. चुनाव कपारे बा आ सभे जानत बा कि सत्ता के चाभी एह चुनावे से निकले वाला बा. आ हालत आल्हा वाला हो गइल बा कि जवनकन के के कहो बुढ़वो बहत्तर हाथ फाने लागल बाड़ें. हँ त चभुलावे से पहिले चलीं तनी चबावल जाव.\nचबावल आ चभुलावल में फरक होला. चाभे ला बत्तीसो ना त कुछेक दाँत जरूरे जरूरी होला. बिना दाँत चाबल ना जा सके बाकिर चभुलवला में एह तरह के कवनो बंदिश ना होखे. जेकर सगरी दाँत टूट गइल होखे उहो बड़ा मजा से चभुला सकेला अपना मसूढ़ा आ जीभ का सहारे आ लोग चभुलावल करतो रहेला. बबूनी ससुरा ना जाली मने मने गाजेली वाला अंदाज में उहो बुढ़उ मने मन सपना देखत रस ले लेके चभुलावेलें जिनका ला चबावे के काम डरावना सपना बन गइल होखे. कहल जाला कि हिंदूवन के बुढ़वा सठिया जालें अब ई साँच ह कि ना से त पता नइखे बाकिर अतना जरूर देखीलें कि घर के बुढ़वा के अपने नींद ना आवे त ऊ दोसरो के सूते ना देव. बेर बेर ओकरा कवनो बात याद पड़ी आ ऊ आवाज लगा लगा के रजाई में दुबकल जवान सवाँग के जगावत रह जाई जब ले ऊ जवान अनसा के झूंझूआ ना देव. कुछ अइसने हाल अबकी का चुनाव में लउकत बा.\nएगो पुरनिया जिनकर उमिर हो गइल बा कि गिरस्थी तज के राम राम भजसु उनका से गिरस्थी के मोह छूटत नइखे. बेर बेर कवनो ना कवनो बात प छरिया जात बाड़ें. शायद मन में बा कि हम ना खाएब त तोहरो के ना खाए देब. चभोका मारे चलबऽ त गईए के हुरपेट देब आ तहार चाभे के सपना सपने रहि जाई. बाहर के दुश्मन से निपट लीहल आसान होला बाकिर घर के दुश्मन से निपटल आसान ना होखे. ओकरा ला महाभारत के युद्ध में अर्जुन के ज्ञान देबे वाला कृष्ण जइसन कवनो सारथी के जरूरत होला. अब अबकी का कृष्ण के सारथी में अइसन गुण बा कि ना से देखे के बात होखी. तले एह बीच चलीं चभोका आ चभुलावल पर बतिया लीहल जाव.\nभर गाल खाइल चभोका होला आ थान से दूध पियलो के चभोका कहल जाला काहे कि ओहूमें गाले का सहारे दूध खींचाला. चभुलावे में बाहर से कुछ खींचे के ना होला. जवन होला तवन पहिलहीं गाल का भीतर होले आ ओकरे के चभुलावत रहल जाला. एह चभुलावल के तुलना भईंस के पगुरइला से कइल जा सकेला. भईंस के आगे बीन बजाए, भईंस खड़ी पगुराय. पता ना बुढ़उ मनीहें कि ना आ मनीहें त कब मनीहें बाकिर हम ओकर इंतजार ना कर सकीं. बतकुच्चन के कड़ी भेजे के डेडलाइन पार करे प बा आ ओकरा पहिले हमरा भेज देबे क बा एह कड़ी के. तबले रउरो चभुलाईं मन के कवनो सपना. अगिला बेर मिलब त आगे क बात होखी.\n2 thought on “चबा ना सकीं त चभुलाई काहे ना (बतकुच्चन – १५३)”\nबतकुच्चन के बात निराला बा। ….


भोजपुरी के पहिला ससपेंस थ्रिलर रामपुर के लक्ष्मण – Anjoria\nभोजपुरी सिनेमा में अब्बास सुल्तान स्टाइल के बनल पहिलका ससपेंस थ्रिलर फिल्म “रामपुर के लक्ष्मण” अगिला शुक २६ जनवरी के देश भर में एके साथ रिलीज होखे जा रहल बा. पूरा देश के साठ गो सिनेमाघर में एकरा के एके दिने रिलीज कइल जा रहल बा. भोजपुरी सिनेमा आजुकाल्हु अपना सुनहुला दौर से गुजर रहल बा आ धीरे धीरे ऊ खेत खलिहान गाँव देहात से उपर उठे लागल बा आ जिनिगी के हर पहलू छूवे लागल बा. “रामपुर के लक्ष्मण” एह बाति के जियत जागत सुबूत बा. फिल्म के टाइटिल रोल सदाबहार सुपर स्टार रविकिशन कइले बाड़न आ उनुका साथ एगो दूगो ना पूरे पाँच गो अभिनेत्री बाड़ी एह फिल्म में. रविकिशनो के कई गो रुप दर्शक एह फिल्म में देख पइहें जवना में दस गो गाना बा. चंदन सिंह के बनावल एह फिल्म के निर्देशन हैरी फर्नांडीज कइले बाड़न.


गोण्डा – Page2– टटका खबर\nगोण्डा पुलिस मुठभेड़ में लुटेरा गिरफ्तार\nगोण्डा 20 फरवरी (वार्ता ). गोण्डा के कर्नलगंज क्षेत्र में एगो आदमी से बीस हजार रुपये लूटके भागत बदमाश के मुठभेड़ क के गिरफ्तार क लीहल गइल. मुठभेड़ में गोली लगला से से बदमाश आ एगो पुलिसकर्मी घाहिल हो गइलें. पुलिस अधीक्षक उमेश कुमार सिंह बतवलें कि बालपुर इलाका में सर्व यू पी ग्रामीण बैंक\nगोण्डा में महतारी-बेटी के लाश फेंड़ प लटकल मिलल\nगोण्डा 19 फरवरी (वार्ता ) यूपी के गोण्डा जिला के नवाबगंज इलाका में बैजलपुर में एगो फेंड़ पर एगो औरत आ ओकर आठ बरीस के बेटी के लाश फेंड़ प लटकल मिलल. औरत के नइहर वालन के कहना बा कि ओकर खून कइल गइल बा. पुलिस वालन के कहना बा कि मरल औरत आरती के\nटटका खबर, 14 फरवरी 2017, मंगल\nबिहार बोर्ड का इंटर परीक्षा आजु मंगल का दिन से शुरु भइल आ पहिलके दिने च्र दर्जन से अधिका नकलचियन के निष्कासित करे पड़ गइल. दरभंगा साइंस कॉलेज के प्राचार्य के अधीक्षक पद से हटा दीहल गइल. पटना हाई कोर्ट से रिटायर हो चुकल न्यायाधीश श्याम किशोर शर्मा के बिहार लोकायुक्त के अध्यक्ष बनावल गइल\nदिवाली मनावे में करेंट पटाखा आ आग से कई जने के मौत\nगोण्डा जिला के इटियाथोक इलाका के पूरमे नोगा गांव में परसों बिजली के झालर लगावत घरी एक आदमी के करंट लगला से मौत हो गइल त दू जने के मौत पटाखा में विस्फोट से हो गइल. तीन अउर लोग बहुते झँउस गइल बा जवना में से दू जने के लखनऊ अस्पताल भेज दीहल गइल बा.\nघटतौली मिलला प मिल प्रबंधन का खिलाफ मामिला दर्ज\nगोण्डा 17 जनवरी (वार्ता) केतुकीडीह गन्ना केन्द्र पर घटतौली पकडइला का बाद बजाज हिन्दुस्तान शुगर मिल इन्डस्ट्रीज के कुन्दरखी चीनी मिल यूनिट के प्रबंधन का खिलाफ केस दर्ज करावल गइल. केस दर्ज करवले नवाबगंज गन्ना समिति के सचिव प्रदीप वर्मा.\nगोंडा 13 जनवरी (वार्ता) उत्तर प्रदेश के भ्रष्टाचार निवारण संगठन के ट्रैप टीम आजु गोडा जिला में एगो ईट भट्ठा मालिक से दस हजार रुपिया घूस लेत मे एहिजा के लेखपाल के रंगें हाथ गिरफ्तार क लिहलसि. बतावल जात बा कि पूरेठाकुर के कल्पनाथ सिंह लेखपाल राजकुमार से अपना भट्ठा का बारे मे फायदेमंद रिपोर्ट\nसडक हादसा में मोटरसाइकिल सवार के मौत\nगोण्डा 06 जनवरी (वार्ता) मनकापुर कोतवाली इलाका में आजु एगो ट्रक से धक्का लगला का बाद एगो मोटर साइकिल सवार के मौत हो गइल. पुलिस से मालूम भइल कि रामकिशुन नाम के आदमी मोटरसाइकिल से कुडासन बाजार से आवत रहुवे जब ओकरा के एगो बेकाबू ट्रक धक्का मार दिहलसि. रामकिशुन के मौत ठाँवे प हो\nट्रेन से कटा के महतारी बेटी के मौत\nगोण्डा 05 जनवरी (वार्ता) सरयू टीसन का नियरा अतवार के भोर में घन कुहासा का बीच लाइन पार करत घरी एगो औरत आ ओकर बेटी ट्रेन से कटा के मर गइली. जीआरपी के कहना ब कि कर्नलगंज कोतवाली इलाका के अलीपुर गोकला के रहेवाली सुमन अपना बेटी कोइली के लेके गोण्डा.लखनऊ रेल खंड पर सरयू


July 8, 2019 - भोजपुरी साहित्य सरिता\nचलीं जी आजु में एक बे फेर से जिअल जाव। मिलल बा जवने जिनिगी मज़ा खुब लिहल जाव। मिली का दोसरा से आपन दुख दरद बता के, दरद के जाम बना के आईं घट घट पिअल जाव। बेयार ओरिये बहि के लय में लय मिला लीं जा, उल्टा चलि के सभका से मत दुशमनी लिहल जाव। दोसरा के फाटला फुटला से हमनीं के का मतबल जुगाड़ क के आपन फाटल कसहुँ सिअल जाव। मुड़ी ममोरि के चाहे शरम के खोरि के धरीं, दान पुन क के हँसी खुशी लोग से…\nभोजपुरी कविताभोजपुरी गजल, भोजपुरी पत्रिका, भोजपुरी पत्रिका- भोजपुरी साहित्य सरिता, विमल कुमारLeaveacomment\nबदरी आवऽ हमरी नगरी, नजरी डगरी ताकति बा। सूखल पनघट, पोखर, कुइयाँ असरा गिरल चिताने भुइयाँ छलके नाहीं जल से गगरी, नजरी डगरी ताकति बा। बूढ़ लगे सब बिरिछ पात बिन ठठरी सेवे दिनवाँ गिन-गिन अइतू फिनु बन्हि जाइत पगरी, नजरी डगरी ताकति बा। धरती के कोरा अँचरा में डालि खोंइछ बइठा पँजरा में भरितू मांग पिन्हइतू मुनरी, नजरी डगरी ताकति बा। छमछम छागल आजु बजावत पुरुआ के संग नाचत गावत आवऽ, तनि जा हरिअर चदरी, नजरी डगरी ताकति बा। संगीत सुभाष, मुसहरी, गोपालगंज।\nभोजपुरी गीतकजरी, भोजपुरी गीत, संगीत सुभाष, सावनी गीतLeaveacomment\nहमहूं लूटीं तेहू लूट\nहमहूं लूटीं तेहू लूट। दूनो पहिने मंहग सूट। उपर वाले के भी खियाव। अपने पीअ आ उनके पियाव। अईसे जो कईले जईब त रिश्ता हरदम रही अटूट। हमहूं लूटीं तेहू लूट। अंगरेजन के हवे सिखावल। आ हमनी के ई अपनावल। शासन अगर करे के बा त जनता मे डरले जा फूट। हमहूं लूटीं तेहू लूट। अगर करे केहू कंप्लेन। साहब के द तू सैम्पेन। उनसे मिल-जुल मौज उड़ाव साथे उनके ल दूई घूंट। हमहूं लूटीं तेहू लूट। आदिकाल से चली आईल बा। केहू न येसे बच पाईल बा। केहू के…\nभोजपुरी कविताजगदीश खेतान, भोजपुरी कविताLeaveacomment\nउखम थोरिक, हवा गुमसुम, साँवरी गधबेर। ओरमाइल घन बदरवा, गइल हऽ मुँहफेर। अबहिएँ कुछ देर। पलक पर पानी न छलकल, ना सिराइल ह अगन। देहि के तिसना अतिरपित, का कहीं कतिना तपन? चारि फूही के उमेदे, नयन तरई हेर। साध रहि गइलसि अपूरन, सघन भइल अन्हेर। नीनि रहलसि घेर। साँस में चम्पा कटेरी, गंध के गहिरी चुभन। मन-मिरिग तिरते रहल हऽ आँखि में अनगिन सपन। ओठ तरुआ हलक सूखल, जीभ अधरनि फेर। अकसगंगा धार पातर, निरभ राति उबेर- खेल रहलि अहेर। डाढ़ि में अँखुवा न फूटल, पात पर ना फुरफुरी।…\nभोजपुरी कवितादिनेश पाण्डेय, भोजपुरी कविता, भोजपुरी कविता-भोजपुरी पत्रिकाLeaveacomment\nअउर तिवारी का हाल हौ ?\nबहुत दिना के बाद देखअइलअ , एकदम से दूबराय गयअ , अब का करअ धरअ अइलअ तू धरम-करम जब खाय गयअ जब बीमार रहलीन माई तब कउनो खबर न लेवै अइलअ गुजर गएन जब माई-बाउ , तब के के का देवै अइलअ गाँव देखकर के का करबअ उहै ऊँच हौ ,उहै खाल हौ || होतअ बँटवारा भग गइलअ सब कुछ बेच-बाच के आपन तीउराइन क सपना टूटल टूटल माई-बाउ क मन बेटवा जब पलने में रहल , तब आवारागर्दी सुझलेस , बाबू कइसे घर चलईलेन केहु नाही गरीबी बुझलेस कइसे…\nभोजपुरी कविताकशिका, पश्चिमी भोजपुरी, विनोद पांडेयLeaveacomment\nकर जोरि बिनवे दुलारी बेटी, बाबू जनि काटीं हरिअर गाछि पलंगिया का कारन जी। आम, महुआ, पाकर, गुलर, बर जी, बाबा निमिया, निबुइया, जमुनिया धरतिया के छाजन जी। मथवा क अँचरा सरकत खने जी, डलिहें सुरुजमल कुदीठि त माई सकुचाई जइहें जी। सजना अँगनवाँ दुरूह काज हो, धिया, दिनभर खटि-मरि थकबू त रयनि का नींनि लेबू हो? कहवाँ सुतइबू गोदिलवा नू हो, धिया, कहवाँ सुतइबू सजन केरि चरन दबइबू नू हो। कीनि दीं बाबू हँसुअवा नू जी, बाबू, घने-बने खरई कटाइबि, तरई बनाइबि जी। लीपि-पोति घरवा अँगनवाँ क जी, बाबू,…\nभोजपुरी गीतबिटिया-बाबूजी संवाद गीत, संगीत सुभाषLeaveacomment


बतकुच्चन १५२ – Anjoria\nMarch 21, 2014 Editor भाषा, साहित्य 1\nफगुआ के दिन नियराइल बा आ साथे साथ चुनावो के दिन नियराइल जात बा. वइसे त नेता हरमेसा से मुँहफट बेलगाम होत आइल बाड़ें बाकिर अबकी का चुनाव में एह बेलगामो प कवनो लगाम लागत नइखे लउकत. सभे अपना विरोधियन के लेवारे में लागल बा. त हमहू सोचनी कि एह माहौल में लेवा का नीचे लुकइला के कवनो जरुरत नइखे आ खुल के मैदान में ओही तरह उतर जाए के बा जइसे ना ना करत आदमी रंग लाग गइला का बाद खुदहु लाग जाला दोसरा के लसारे में. शुरु करत बानी लेवारल आ लसारल से.\nलेवारल क्रिया ह, काम ह जवना में लेवा लगावल जाला दोसरा के. लेवा संस्कृत शब्द लेप्य से निकलल मानल जाला. लेपे वाला चीझु लेवा कहल जाला. पहिले का जमाना में, आ अबहियों आम आदमी का घर में जहाँ कोयला, लकड़ी भा गोंइठा प खाना पकावल जाला चूल्हा पर चढ़े वाला बरतन के लेवल जाला, ओकरा पेंदी प लेवन लगावल जाला. एह लेवन आ लवना में फरक होला. लवना चूल्हा में झोंकाए वाला लकड़ी के कहल जाला जबकि लेवन बरतन का पेंदी प लगावल माटी के परत के. लेवन शब्द लेप्य से बनल बाकिर धान के फसल रोपे का पहिले खेत में लेव लगावल जाला. कहे के मतलब कि ओकरा के जोत जोत के पँकियावल जाला, पाँकि जइसन बना दिहल जाला खेत के माटी के. ओही लेव लगला का बाद ओहमें धान के रोपाई होला. खेतीए का तरह राजनीतिओ में आपन फसल रोपे से पहिले खेत के लेव बनाए के पड़ेला. अइसने लेवाड़ होला जवन मकान भा घर बनावत घरी ईंटा जोड़े के मसाला से बनावल जाला. लेवाड़ भा लेवार उहो होला जवन पानी भरल गड़हा भईंसियन भा सूअरन के लोट पोट कइला से बन जाला. वइसे सूअरन वाला लेवाड़ के खोभाड़ कहल जाला.\nअब सोचे के बात बा कि कहाँ लेपे वाला लेवा आ कहाँ ओढ़े वाला लेवा. लेवा लेपल जाला त लेवा ओढ़ल जाला. मकसद दुनू के एके जइसन होला माहौल से बचावे के. एक जगह करीखा धुँआ से बरतन के बचावे के जुगत होला त दोसरा जगह जाड़ा पाला में अपना देह के बचावे के. मध्यम परिवार अब लेवा आ गेनरा से शायदे परिचित रह गइल होखी. अब ना त केहु का लगे अतना फुरसत बा कि लुगा लत्ता जोड़ जोड़ के लेवा गेनरा सीए ना अब लोग के पसंद आई. अब त बनल बनावल रजाई, कंबल, धूस खरीद ले आवेला लोग. लेवा आ गेनरा में बहुत फरक ना होखे, ओढ़े के काम आइल त लेवा, सूते के काम आवे त गेनरा. हँ लेवा तनिका हलिक फुलुक होखेला जबकि गेनरा भारी, कठ. ई त बाति भइल लेवारल के अब चलीं तनिका लसारलो देखि सुनि लीहल जाव. आ जब लसारल के चरचा करब त बतावल जरूरी लागी कि अइसनो एगो शब्द होला लेसारल आ लेसल.\nदिया जरवला के लेसल कहल जात रहुवे आ दिया के बत्ती बना के दिया में लगावे के काम लेसारल कहल जात रहुवे, भा कहीं कि कहल जाला. अलग बात बा कि हमरा रउरा किहाँ दिया बत्ती अब दियरी बाति भा छठे छठियारे नजर आवेला. बाकिर लसारल ओकरा के कहला जाला जवना में केहु के माटी धूरा में गिरा के भा घसीट के गंदा कइल जाला. आ जेकरा के लसार दीहल गइल ऊ लसराइल हो गइल. कपड़ा लत्ता लसरा जाव त धो पोंछ सूखा के साफ कर लीहल जाला बाकिर आदमी लसरा जाव त ओकरा के आसानी से साफ ना कइल जा सकेला जबले कि ऊ आपन गोल मत बदल लेव. काल्हु ले जे दोसरा पार्टी में रहि के लसराइल लागत रहुवे से अपना पार्टी में आवते झकाझक लागे लागत बा. अलग बाति बा कि ओकरा अइला से एह तरफ पहिले से रहल लोग लसरा जाव आ उनका दोसरा तरफ पलटी मारे के पड़ि जाव.\n’चरणों की सौगंध’ ले के अइलें विशाल तिवारी\nलसराउअल बतकुच्चन नीमन लागल।।।।


विराज भट्ट-सुप्रेरणा सिंह के रोमांस ‘जानवर’ में – Anjoria\nविराज भट्ट-सुप्रेरणा सिंह के रोमांस ‘जानवर’ में\nभोजपुरी के एक्शन सितारा विराज भट्ट आ हॉट अदाकारा सुप्रेणा सिंह के जबरदस्त रोमांस मशहूर निर्माता निर्देशक रमाकान्त प्रसाद के जल्दिए रिलीज होखे जात फिल्म ‘जानवर’ में देखे के मिली. एह फिल्म में विराज आ सुप्रेरणा पर बहुते हॉट गाना आ सीन फिल्मावल गइल बा. आदिशक्ति इंटरटेन्मेंट आ सीता आर्ट्स प्रस्तुति कुमारी माई मुवीज के बैनर तले बनल एह फिल्म में में विराज आ सुप्रेरणा का साथे गोलु, प्रिया शर्मा, तनुश्री चटर्जी, निरज राज पोडेल, दिपक सिंह, राकेश पुजारा आ अनिल यादव प्रमुख किरदारन में नजर अइहें.\nगीतकार-संगीतकार अशोक कुमार दीप, लेखक सुरेन्द्र मिश्रा, सम्पादक दीपक जऊल, आ एक्शनमास्टर हीरा यादव हउवें.\nभोजपुरी परदा पर एक्शन से भरल ‘सपूत’\nनिरहुआ-पाखी के जोड़ी फेर मिली ‘गंगादेवी’ में


पुलिस के असीमित अधिकार और नगण्य कर्तव्य बदलाव में सबसे बड़ी बाधा! - Tewar Online\nHome रूट लेवल पुलिस के असीमित अधिकार और नगण्य कर्तव्य बदलाव में सबसे बड़ी बाधा!\nPrevious articleऐ वीरों मातृभूमि की रक्षा करने आगे बढ़ो\nNext article‘क्या से क्या हो गईं कैथर कला की औरतें’\nbipin January 29, 2013 At 7:23 AM\nvijai mathur January 29, 2013 At 10:20 AM\nanjali gautam January 29, 2013 At 2:58 PM\nManoj Upadhyay January 31, 2013 At 8:55 AM\nrajesh verma February 21, 2013 At 6:51 AM\npawan upadhyay Lucknow February 26, 2013 At 10:07 AM\nRam Anoop Dwivedi April 22, 2013 At 10:53 AM\nAHIBARAN SINGH April 22, 2013 At 2:24 PM


मीथेन - विकिपीडिया\nसहज IUPAC नाँव\nसिस्टमेटिक IUPAC नाँव\nमीथेन चाहे मेथेन (अंगरेजी: Methane; अमे. उच्चा.: मॆथेन) एगो रासायनिक कंपाउंड हवे जेकर रासायनिक फार्मूला CH4 हवे (मने कि एह में कार्बन के एक ठो परमाणु आ हाइड्रोजन के चार ठे परमाणु होखे लें)। आम तापमान आ दाब पर ई पृथ्वी पर गैस के रूप में मिले ले। ई ग्रुप-14 के हाइड्राइड हवे आ सभसे सिंपल अल्केन हवे। एकर पृथ्वी पर मौजूद भरपूर मात्रा एकरे ईंधन (जलावन गैस) के रूप में इस्तेमाल खातिर उपयुक्त बनावे ले बाकी एकरा के वायुमंडल से अलगा के एकट्ठा कइल कठिन होखे के कारन एह तरीका से इस्तेमाल बहुत ना हो पावे ला।\nमीथेन गैस धरती के सतह से नीचे के हिस्सा में आ समुंद्र के तली में पावल जाले जबकि धरती के सतह पर ई कई जीवीय प्रक्रिया द्वारा बने ले। एकर उत्पत्ती भूबिग्यानी आ जीवीय दुनो तरीका से होला। ई गोबर आ दलदली जगह में भी प्राकृतिक रूप से मिले ले। ई एगो ग्रीनहाउस गैस हवे आ एकर मात्रा वर्तमान में वायुमंडल में बढ़ रहल बाटे। एकर सभसे बेसी कंसंट्रेशन समुंद्री तली में पावल जाले।\n↑ 1.0 1.1 "Front Matter". Nomenclature of Organic Chemistry : IUPAC Recommendations and Preferred Names 2013 (Blue Book). Cambridge: The Royal Society of Chemistry. 2014. पप. 3–4. doi:10.1039/9781849733069-FP001. ISBN 978-0-85404-182-4. Methane isaretained name (see P-12.3) that is preferred to the systematic name ‘carbane’,aname never recommended to replace methane, but used to derive the names ‘carbene’ and ‘carbyne’ for the radicals H2C2• and HC3•, respectively.\n"https://bh.wikipedia.org/w/index.php?title=मीथेन&oldid=661891" से लिहल गइल\nएह पन्ना पर आखिरी बेर संपादन 22 अक्टूबर 2019 के 16:56 बजे भइल रहल।


राजा हिन्दुस्तानी बन के अइहन मनोज पाण्डेय – Anjoria\nApr 27, 2014 मनोज पाण्डेय, राजा हिन्दुस्तानी\nभोजपुरी फिलिम ‘प्यार होके रही’ के अपार सफलता का बाद अब मनोज पाण्डेय के अगिला प्रेम कहानी वाली फिलिम होई ‘राजा हिन्दुस्तानी’. एह फिलिम के बनावे के घोषणा एडीआरएस एन्टरटेन्मेंट के प्रवीण कुमार कर चुकल बाड़े. प्रवीण कुमार के अनुसार उ मनोज आर पाण्डेय अउरी मोनालिसा के हिट जोड़ी वाली फिलिम ‘प्यार होके रही’ के सफलता के बाद ई निर्णय लिहले कि अपना अगिला फिलिम ‘राजा हिन्दुस्तानी’ओ में एही हिट जोड़ी के रखिहन.\nमनोज आर पाण्डेय बतावत बाड़न कि सच्चा प्यार के सच्ची कहानी ‘राजा हिन्दुस्तानी’ हऽ. फिलिम में एगो जबरदस्त संवादो डालल गइल बा, ‘नफरत के बदला में…देनी प्यार के निशानी, बिहार के लईका हई हम…नाम हऽ राजा हिन्दुस्तानी’.\nफिलिम के निर्माता प्रवीण कुमार, लेखक आ निर्देशक महमूद आलम, गीतकार जाहिद अख्तर आ संगीतकार राजेश गुप्ता हउवन.\nमुख्य किरदारन में मनोज आर पाण्डेय अउरी मोनालिसा के जोड़ी बा. बाकी कलाकारन के चुने क काम चलत बा.


मोदी की रैली मे तैनात होगे कमाण्डो – टटका खबर\nलखनऊ 07 नवम्बर (वार्ता) भाजपा के प्रधानमंत्री पद के उम्मीदवार नरेन्द्र मोदी के पटना रैली मे भइल सिलसिलेवार धमाकन का बाद उत्तर प्रदेश सरकार काल्हु बहराइच मे होखे वाला रैली खातिर चउकस सुरक्षा व्यवस्था कइले बिया.\nरैली के मैदान पर पुलिस आ पीएसी पहिलही से डेरा डलले बिया जेहसे केहू विस्फोटक वगैरह ना लुकवा सके.\nगुजरात के एगो आतंकी के साथी अफजाल उस्मानी बहराइचे से गिरफ्तार भइल रहे एहुसे बहराइच के पुलिस प्रशासन संवेदनशील मानत बिया.\nएह रैली ला तीन गो एसपी 12 गो एएसपी 29 गो डीएसपी 225 गो उपनिरीक्षक 730 गो कांस्टेबल के अलावा महिला पुलिस, यातायात पुलिस, छह कंपनी पीएसी के साथे साथ एटीएस के 86 गो कमांडो अउरी मुस्तैद रहीहे. एकरा अलावे बहराइच मे आईजी जोन गोरखपुर के कैम्प करे के कहल गइल बा. आ दंगा निरोधी बल बम अउर डिस्पोजल स्क्वायडो के तैनात कइल गइल बा.\nTags: नरेन्द्र मोदी, बहराइच रैली


का बाँचल बा गाँव में – Anjoria\nनवम्बर 30, 2014 भोजपुरी गीत, शशि प्रेमदेव\n– शशि प्रेमदेव\nना सनेहि के छाँव, न ममता के आँचर बा गाँव में!\nका जाई उहवाँ केहू अब, का बाँचल बा गाँव में?\nछितिर बितिर पुरुखन के थाती, बाग-बगइचा, खपड़इला!\nखरिहानी में जगहे-जगहा जीव जनावर के मइला!\nना कजरी के गूँज, ना फगुआ के हलचल बा गाँव में!\nआँगन अँगना कूस बोआइल, नागफनी दुअरा-दुअरा!\nसून भइल कुइयाँ, उदास पनघट – जइसे लड़िका टुअरा!\nबरछी जस धरती में गाड़ल, चाँपाकल बा गाँव में!\nनेह-छोह के नाता टूटल, पितिया पट्टीदार भइल!\nबेशर्मी के रहन देखि के, मरजादा लाचार भइल!\nगोड़ धरब हम कहवाँ, जब सगरो दलदल बा गाँव में!\nके हमरा के धरी धधा के, झर-झर लोर बहाई के?\nबाँहि पसरले ‘बबुआ’. ‘बचवा’ कहि के धवरल आई के?\nहमरा खातिर आँखि बिछवले, के बइठल बा गाँव में?\n3 thoughts on “का बाँचल बा गाँव में”\nदिसम्बर 4, 2014 को 7:21 अपराह्न पर\nबहुत बढ़िया रचना…….\nDr. Ram Raksha Mishra Vimal कहते हैं:\nदिसम्बर 1, 2014 को 5:47 अपराह्न पर\nबहुत बढ़िया गीत आ बहुत बढ़िया गाँव के चित्रण. बधाई.\nदिसम्बर 1, 2014 को 2:45 पूर्वाह्न पर\nबड़ी निमन लागल खास तौर से अंतिम पंक्तियाँ .\nअसही लिखत रहीं.\nकमल किशोर सिंह , न्यु यॉर्क.


रविकिशन एगो खतरनाक स्टंट करत कुर्सैला पुल से कूद गइलन – Anjoria\nरविकिशन एगो खतरनाक स्टंट करत कुर्सैला पुल से कूद गइलन\nFebruary 26, 2012 Editor मनोरंजन 0\nसिनेमा भोजपुरी के सदाबहार सुपर स्टार रविकिशन के हजारो फैन ओह समय दाँते अंगुरी दबा लिहलन जब देखलन कि ओह लोग के चहेता कलाकार रविकिशन बिना कवनो सुरक्षा केबल वायर के कटिहार के कुर्सेला पुल से नीचे कूद गइलन. निर्देशक मनीष वात्सल्य आ निर्मात्री अपर्णा होसिंग के फिल्म “जीना है तो ठोक डाल” के शूटिंग करत आखिरी दिने रहे हैं . शूटिंग के आखिरी दिन कटिहार जिला के कुर्सेला पुल से एगो एक्शन सीन खातिर रविकिशन, मनीष वात्सल्य आ राहुल ( थ्री इडियट के मिलीमीटर ) के ट्रेन के आवते पुल से कूदे के रहुवे. आम तौर पर एह तरह के सीन डुप्लीकेट पर फिल्मावल जाला आ सुरक्षा केबल के सहारा लिहल जाला. लेकिन हजारो लोग के भीड़ से उत्साहित रवि किशन एह स्टंट सीन के खुदे करे के फैसला कर लिहलन निर्माता – निर्देशक के मना कइला का बावजूद.\nनीचे हजारो लोग हर हर महादेव के जयकारा लगावत रविकिशन के उत्साह बढ़ावत रहुवे आ ट्रेन आवते ऊ लोग पुल पर से छलांग लगा दिहल. बाद में रवि किशन बतवलन कि पहिले उनुका ऊँचाई से डर लागत रहुवे बाकिर हिन्दी फिल्म “लक” के शूटिंग में दस हजार फीट के ऊंचाई से पेराशूट के सहारे कूदला का बाद उनुकर डर खतम हो गइल.\nबहरहाल रविकिशन के कारनामा उनुका के रियल हीरो बना दिहलसि.\nसिनेमाघर में कइली आयटम नंबर सीमा सिंह\nभोजपुरिया सिनेमा में आइल एगो नया नायक रवि केसरी


रानी चटर्जी धमाल मचवली – Anjoria\nरानी चटर्जी धमाल मचवली\nSeptember 24, 2013 Editor फिल्म, मनोरंजन 2\nभोजपुरी के स्टार अदाकारा रानी चटर्जी के धमाल भोजपुरी परदा पर मचल बा. उनकर फिलिम ‘रानी नं० 786’ पूरा मुंबई में शानदार कलेक्शन बटोरत बिया. लाइन प्रोड्यूसर निलाभ तिवारी आ निर्देशक संजीव बौहरपी आ संदीप तिवारी के एह फिलिम में रानी के एक्शन आ लटका झटका दर्शकन के खूबे भावत बा.\nबतावत चलीं कि रानी के ‘इंस्पेक्टर चांदनी’ फिलिमो जल्दिए रिलीज होखे वाली बा. एहमें रानी पुलिस इंस्पेक्टर के दमदार भूमिका में बाड़ी.\nmy contect no.8412878724\nmein ek anaath hun meri halp kigiye mein bhojpuri me kaam karna chahats hun par kahin par koi chance nahi mil raha hai pls mujhe ek mouka digiye


दिल के छू गइल स्वाभिमान सम्मेलन: भरत शर्मा - JaiBhojpuri.com\nPosted by Admin on December 8, 2010 at 10:26am\nजीरादेई (सिवान)। भोजपुरिया स्वाभिमान सम्मेलन के मंच पर आवते साथ भोजपुरी सम्राट भरत शर्मा के पहिला लाइन रहे – “देश के पहिला राष्ट्रपति राजेन्द्र बाबु के धरती के हमार प्रणाम।“ बात सुने में भले साधारण लागत रहे, लेकिन अगर मीडिया के मानल जाव त भरत शर्मा एगो अइसन ऐतिहासिक आयोजन के हिस्सा रहलन, जवन कि जीरादेई के धरती पर आज से पहिले कहियो ना भइल रहे।\n"हम भोजपुरिया डॉट कॉम अउर जय भोजपुरी डॉट कॉम के तहेदिल से धन्यवाद दिहल चाहेब, एह आयोजन खातिर। हम आश्चर्यचकित बानी कि एगो अइसन गांव में, जहाँ बिजली जइसन साधारण चीज खातिर लोग तरस रहल बा, ओहिजा एह तरह के वृहत स्तर के आयोजन कइसे संभव भइल?" भरत शर्मा आगे कहलन। एह कार्यक्रम के शुरुआत में ही भरत शर्मा साफ शब्दन में भोजपुरी से अश्लीलता उखाड फेंके के एह मुहिम के सराहना कइलन, अउर ओकरा खातिर हर संभव सहयोग के वचन भी दिहलन।भोजपुरिया स्वाभिमान सम्मेलन के शुरुआत में पारंपरिक भक्ति गीतन के बाद भरत शर्मा जइसहीं “दिल्ली बंबई कलकत्ता, चाहें रहिह मसूरी में... पढिह-लिखिह कवनो भाषा, बतिअइह भोजपुरी में...” शुरु कइलन, त एक पल खातिर अइसन लागल कि दुनिया भर के भोजपुरिया लोगन के भोजपुरी में बात करे के संदेश दिहल जा रहल बाटे। ओकरा बात त एक के बाद एक गीत चलत गइल, आ कडाकेदार ठंड के बावजुद रात के करीब एक बजे ले लोग ओहिजा भोजपुरी गीतन के अलग-अलग भाव में डूबत-उतरात रहल।एगो अइसन समय में, जब भोजपुरी गीतन में व्याप्त अश्लीलता के वजह से लोग एह तरह के कार्यक्रम में सम्मिलित होखे से बचेला, एहिजा दर्शक-दीर्घा में हजारन के संख्या में महिला दर्शकन अउर छोट लइकन के उपस्थिति भोजपुरिया गीत-संगीत के दुनिया में एगो नया बदलाव के संकेत करत रहे। भरत शर्मा के शब्दन में अगर कहल जाव, त ई भोजपुरी में अश्लीलता से उब चुकल लोगन खातिर खुली हवा में सांस लेवे के एगो अवसर रहे। आपन भोजपुरी के गरिमा के पुन: स्थापित करे के एगो बरियार कोशिश रहे। Views: 12\nComment by Sudhir Kumar on December 8, 2010 at 1:03pm पिछला5साल में भरत भइया से मिले के कई गो मौका मिलल, लेकिन एह बार उनकर जवन समर्पण लउकल, ओकर तुलना संभव नइखे। मुंबई से बनारस, अउर फेर बनारस से सडक मार्ग से आये के थकावट भइला के बावजुद भरत भइया के पूरा टीम 10 मिनट के भीतर कार्यक्रम देवे खातिर तैयार हो गइल... अउर, एक बेर जब कार्यक्रम शुरु भइल, त फेर जवन जादू चलल, ऊ उहे जानता, जे ओहिजा रहे... शब्द नइखे ओह कार्यक्रम के बडाई करे खातिर... Comment by suman pathak on December 8, 2010 at 4:53pm hamni k bhojpuri hero bharat sharma k sat sat pranam ba Comment by suman pathak on December 8, 2010 at 4:54pm aur sudhir ji hum jana taani ki ohija k log k josh dekh k raaur josh bhi aur jaibhojpuri pariwar k josh bhi dugna ho gail hokhi\njaibhojpuri Comment by नबीन भोजपुरिया ( NB ) on December 9, 2010 at 9:01pm एडमिन जी प्रणाम आ जय भोजपुरी\nहम आजु ले भरत शर्मा के सुनले ( आडियो भा विडियो मे ) रहनी हा लेकिन जब देखनी आ ओकरा बाद जब हम उँहा के विचार सुननी आ फेरु वोह के उँहा के आवाज मे भोजपुरी गीतन के सिननी ओकरा बाद त सांच पुछी त उँहा के हमरा नजर मे रील आ रियल लाईफ के हीरो बन गईल बानी ।\nशत शत नमन बा भरत शर्मा जी के ...\nआ अश्लीलता के एह लडाई मे भरत शर्मा जी के योगदान अतुलनीय बा ।\nजय भोजपुरी Comment by sudhir singh on December 14, 2010 at 4:44pm Dear admin ji Bhojpuri samman samelan ke safaltaebat ke sakchi banal ki bhojpuri boli ke ago aandolan ke rup me ubhar ke aa rahal ba. byas bharat sharma bhojpuri khatir jevan jang lad rahal baran okra se bhojpuri aapan sabhyta auri sanskriti ke bahute bal milal rahal ba.\nS.singh ujala Magik Tv\nNew Delhi ,Bhart Comment by Ashutosh Ranjan on December 15, 2010 at 1:06pm भारत शर्मा जी के आँखी के सामने देखल आ सुनल एगो अद्भुत अनुभव रहल...उन्हा के अश्लीलता के खिलाफ लड़ाई में जवन भी योगदान बा ओकर जेतना तारीफ़ कईल जाओ कम बा.